title: Parametrisoitu Newtonin jälkeinen formalismi

text: PPN-mallin soveltaminen edellyttää vahvan ekvivalenssiperiaatteen paikkansapitävyyttä ja siinä avaruuden metriikka oletetaan symmetriseksi. Näistä vaatimuksista ensimmäinen on kokeellisesti todettu oikeaksi huomattavan suurella tarkkuudella. Jälkimmäinen puolestaan on yleinen ominaisuus, joka vaaditaan tavallisesti jo metriikan määritelmässä. Painovoimateorioiksi on kuitenkin laadittu myös ehdotelmia, joissa metriikka ei ole symmetrinen.


text:
Varhaisimman idean painovoimakentän parametrisoinnista PPN-mallien tapaan julkaisi astrofyysikko Arthur Eddington vuonna 1922 ideana sada aikaan suhteellisuusteorian likiarvoistus, jolla suhteellisuusteorian antamat tulokset ovat laskettavissa inhimillisemmällä työmäärällä tulosten tarkkuuden pysyessä silti hyvänä. PPN-formalismia on kehittänyt erityisesti Kenneth Nordtvedt ja nykyään tutkijoiden käytössä on huomattavasti edistyneempiä malleja. Näissä kappaleeseen vaikuttavat voimat saadaan kymmenestä potentiaalista formula_1, formula_2 , formula_3, formula_4, formula_5, formula_6, formula_7, formula_8, formula_9 ja formula_10. Näiden potentiaalien esitykset löytyvät PPN-malleja käsittelevistä oppikirjoista ja artikkeleista (esimerkiksi )
Potentiaalien väliset suhteet kuvataan käyttämällä kymmentä erilaista parametria, joiden valinta on vaihdellut hieman.


text: Varhaisemmissa tutkimuksissa parametreille käytettiin "beta-delta-merkintää" ("beta-delta notation"), joka on suoraan sidoksissa eri parametrien fysikaalisiin vaikutuksiin. Beta-delta merkintää ovat käyttäneet ainakin Clifford Will, , W.-T. Ni sekä Misner, Thorne ja Wheeler .


text: Nykyään kuitenkin tavallisin valinta on "alfa-zeta-merkintä" ("alpha-zeta notation"), jota ovat käyttäneet mm. Will ja Nordtvedt sekä Will , .


title: Suomi-rock ’83

text: Suomi-rock ’83 on Poko Rekordsin julkaiseman Suomi-rock-kokoelmalevysarjan kuudes osa. Se julkaistiin 26. syyskuuta 1994. Kokoelma sisältää suomirock-hittejä vuodelta 1983.


title: Ciboure

text: Ciboure () on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 6 283 asukasta vuoden 1999 väestönlaskennassa. Cibouren pinta-ala on seitsemän neliökilometriä.


title: Eaux-Bonnes

text: Eaux-Bonnes on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 435 asukasta vuoden 1999 väestönlaskennassa. Eaux-Bonnesin pinta-ala on 39 neliökilometriä. Kunnan alueella sijaitsee Gouretten talviurheilukeskus.


title: Digora

text: Digora () eli Digoræ ( on kaupunki Digoran piirissä Pohjois-Ossetia-Alanian tasavallan keskiosassa Venäjällä Kaukasiassa. Digora sijaitsee 48 kilometriä tasavallan pääkaupungista Vladikavkazista länsiluoteeseen, Ursdonjoen varrella. Kaupunki on Digoran piirin hallinnollinen keskus. Vuonna 2010 kaupungin väkiluvuksi kirjattiin 10 856 ja koko Digoran piirin 19 334 asukasta.Vuonna 2002 kaupungin väestöstä oli osseetteja 95,81 prosenttia ja venäläisiä 2,01 prosenttia.


title: Digora

text: Digora perustettiin linnoituskyläksi vuonna 1852 nimellä "Volno-Hristianovski" (Во́льно-Христиа́новский). Myöhemmin kylän nimi muutettiin muotoon "Novohristianovskoje" ja sitten "Hristianovskoje". Nykyisen nimensä se sai vuonna 1934 ja kaupunginoikeudet vuonna 1964.


title: Suomi-rock ’88

text: Suomi-rock ’88 on Poko Rekordsin julkaiseman Suomi-rock-kokoelmalevysarjan 11. osa. Se julkaistiin 26. syyskuuta 1994. Kokoelma sisältää suomirock-hittejä vuodelta 1988.


title: Escos

text: Escos on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 217 asukasta vuoden 1999 väestönlaskennassa. Escosin pinta-ala on kuusi neliökilometriä.


title: Espelette

text: Espelette on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 879 asukasta vuoden 1999 väestönlaskennassa. Espeletten pinta-ala on 27 neliökilometriä.


title: Géronce

text: Géronce on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 376 asukasta vuoden 1999 väestönlaskennassa. Géroncen pinta-ala on 16 neliökilometriä.


title: Guéthary

text: Guéthary on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 284 asukasta vuoden 1999 väestönlaskennassa. Guétharyn pinta-ala on yksi neliökilometri.


title: Molvanîa

text: Molvanîa on kuvitteellinen valtio matkaoppaita parodioivan australialaisen Jet Lag -kirjasarjan ensimmäisessä osassa. Sitä kuvaillaan oppaassa Itä-Euroopan tienristeykseksi. Kirjan tyylissä on vaikutteita erityisesti Lonely Planet -matkaopassarjasta.


title: Gurs

text: Gurs on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 383 asukasta vuoden 1999 väestönlaskennassa. Gursin pinta-ala on 11 neliökilometriä.


title: Halsou

text: Halsou on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 503 asukasta vuoden 1999 väestönlaskennassa. Halsoun pinta-ala on viisi neliökilometriä.


title: Max Amann (urheilija)

text: Max Amann (19. tammikuuta 1905 Magdeburg, Saksi-Anhalt – 24. joulukuuta 1945) oli saksalainen vesipalloilija ja olympiavoittaja. Hän oli mukana Saksan kultaa voittaneessa joukkueessa Amsterdamin olympialaisissa 1928.


title: Hasparren

text: Hasparren on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 5 477 asukasta vuoden 1999 väestönlaskennassa. Hasparrenin pinta-ala on 77 neliökilometriä.


title: Rautaprikaati

text: Rautaprikaati (tunnetaan myös nimillä Lännen rautaprikaati ja mustahattuprikaati) oli kuuluisa Pohjoisvaltioiden joukko-osasto Yhdysvaltain sisällissodassa. Prikaati otti osaa esimerkiksi Fredericksburgin, Antietamin, Chancellorsvillen ja Gettysburgin taisteluihin. Prikaati kuului Unionin Potomacin armeijaan, ja sen komentajina toimivat Rufus King, John Gibbon ja Solomon Meredith.


title: Hélette

text: Hélette on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 619 asukasta vuoden 1999 väestönlaskennassa. Héletten pinta-ala on 23 neliökilometriä.


title: Hendaye

text: Hendaye on kaupunki ja kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli vuoden 2006 väestönlaskennassa 14 437 asukasta. Hendayen pinta-ala on kahdeksan neliökilometriä. Hendaye on rajakaupunki Ranskan ja Espanjan rajalla. Espanjan puolella rajaa Hendayen naapurissa sijaitsee Irun.


title: Wildernessin taistelu

text: Wildernessin taistelu käytiin Wildernessin metsäalueella Yhdysvaltain sisällissodassa 5. – 7. toukokuuta 1864 etelävaltioiden ja pohjoisvaltioiden joukkojen välillä. Pohjoisvaltioiden joukkoja komensi kenraali Ulysses S. Grant ja etelävaltioiden kenraali Robert E. Lee.


title: Wildernessin taistelu

text: Grant nimitettiin maaliskuussa 1864 pohjoisvaltioiden armeijan ylipäälliköksi. Grantin tavoitteena oli päättää sota keväällä 1864. Hän toivoi valtaavansa etelävaltioiden pääkaupungin Richmondin toukokuun loppuun mennessä. Grant halusi, että kaikilla rintamilla tehtäisiin yhtäaikainen hyökkäys etelävaltioita vastaan.


title: Wildernessin taistelu

text: Grant johti itse tärkeimmällä Virginian rintamalla toimineita kolmea armeijaa. Fritz Sigelin johtaman armeijan piti katkaista Richmondin yhteydet länteen ja Benjamin F. Butlerin johtaman Jamesin armeijan oli tarkoitus edetä idästä päin ja katkaista Richmondin yhteydet etelään valtaamalla tärkeä Petersburgin kaupunki. Grant harkitsi itse komentamansa Potomacin armeijan sotasuunnitelmaa tarkkaan. Lopulta hän päätti koukata Leen armeijan oikean sivusta ympäri ja pakottaa Lee taisteluun Richmondin ulkopuolella. Grant ei ollut kohdannut Leetä aikaisemmin ja aliarvioi hänen kyvykkyytensä puolustustaistelussa. Monet Potomacin armeijan korkeat upseerit olettivat Leen murskaavan Grantin ensimmäisessä taistelussa.


title: Wildernessin taistelu

text: Potomacin armeija ylitti Rapidan-joen 5. toukokuuta ja lähti marssimaan Wildernessin metsäalueen läpi seuraillen lähes samaa reittiä, kuin vuotta aikaisemmin Joseph Hookerin komennossa. Grant halusi että armeija etenisi nopeasti vaikeasti liikuttavan alueen läpi, mutta hän oli myös antanut kenraali George Meadelle käskyn aloittaa taistelun, jos mahdollisuus siihen tarjoutuisi. Leen armeija oli hajallaan huollon järjestämiseksi ja hän ei ollut halukas aloittamaan taistelua, ennen kuin hänen armeijansa olisi koossa. Lee oli kuitenkin valmis ottamaan aloitteen Grantiltä. Lee toivoi lyövänsä Grantin oikean siiven ja näin pakottavansa pohjoisvaltioiden joukot vetäytymään takaisin Rapidanin yli. Toisaalta sodan pitkittäminen oli Leelle tärkeää, koska Yhdysvaltain presidentinvaalien kampanjointi jatkuisi pohjoisvaltioissa sodasta riippumatta läpi kesän.


title: Wildernessin taistelu

text: Taistelu alkoi 5. toukokuuta Leen oikealla sivustalla, kun kummankin puolen joukot etenivät ja kohtasivat toisensa. Tässä vaiheessa Leen armeija oli edelleen hajallaan. Jos Grant onnistuisi antamaan ratkaisevan iskun ennen kuin kenraali James Longstreetin joukot yhtyisivät taisteluun, olisi hän voinut lyödä etelävaltioiden armeijan hajalle ja marssia Richmondiin. Grant käski Meaden valmistella seuraavaksi aamuksi laajan rintamahyökkäyksen käyttämällä Winfield Scott Hancockin komentamaa II armeijakuntaa. Meade toteutti taktiikkaa taistelukentällä ja Grant pysyi itse päämajassa. Grantin esikuntaan kuuluneen Horace Porterin mukaan Grant teki näin, koska hän halusi olla paremmassa yhteydessä kahteen muuhun armeijaan. Potomacin armeijan edetessä rakennettiin lennätinlinjaa, jolla Grant oli yhteydessä armeijaan.


title: Wildernessin taistelu

text: Hancockin rintamahyökkäys aikaisin seuraavana aamuna onnistui täydellisesti. Etelävaltioiden joukot eivät olleet onnistuneet rakentamaan riittäviä kenttälinnoituksia ja ne ajettiin sekasorrossa kohti Tappin lesken maatilaa. Keskustassa samaan aikaan tehty hyökkäys kuitenkin ei edennyt tiheän kasvillisuuden takia. Lee sai tämän vuoksi aikaa järjestää joukkonsa uudelleen. Longstreetin joukot saapuivat taisteluun ja hyökkäsivät Hancockin avointa vasenta sivustaa vastaan ja Hancockin miehet ajettiin takaisin. Longstreet haavoittui, kun hän meni etulinjaan käskeäkseen joukkonsa takaa-ajoon. Tämän jälkeen taistelu päättyi vähitellen.


title: Wildernessin taistelu

text: Aikaisemmin sodan aikana Potomacin armeija oli vetäytynyt aina takaisin pohjoiseen vastaavan tappion jälkeen. Seuraavana aamuna Grant käski joukkojensa edetä kaakkoon kohti Spotsylvanian käräjätaloa. Joukot ottivat käskyn vastaan innostuneesti. Leen joukoilla oli kuitenkin parempi kuri ja aloite, joten he etenivät käräjätalolle nopeammin ja linnoittautuivat alueelle heti saapuessaan. Alueella käytiin 8. – 21. toukokuuta Spotsylvanian taistelu.


title: Ivar Hasselblatt

text: Ivar Eugéne Hasselblatt (26. elokuuta 1893 Vaasa – 18. huhtikuuta 1948) oli suomalainen jääkärimajuri. Hänen vanhempansa olivat kauppias Johan Ivar Hasselblatt ja Hilma Alexandra Eklund. Hänet vihittiin avioliittoon vuonna 1934 Anna Elsa Pitkäsen kanssa.


title: Ivar Hasselblatt

text: Hän kävi viisi luokkaa Vaasan ruotsalaista klassillista lyseota.


title: Ivar Hasselblatt

text: Tämä vaasalainen konttoristi liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 31. lokakuuta 1915, josta hänet siirrettiin pataljoonan täydennysjoukkoon 17. maaliskuuta 1916 ja komennettiin etappitehtäviin Ruotsiin.


title: Ivar Hasselblatt

text: Suomeen hän saapui 7. lokakuuta 1917 ja hänet sijoitettiin komppanianvääpeliksi Vimpelin sotakouluun 28. joulukuuta 1917, missä tehtävässä hän oli 18. tammikuuta 1918 saakka, jonka jälkeen hän siirtyi koulun siirron johdosta Vöyriin, missä toimi Vöyrin sotakoulun taloudenhoitajana. Hän otti osaa venäläisten aseistariisumiseen Ylistarossa sekä Vaskiveden, Karun, Uudenkylän ja Tampereen taisteluihin.


title: Ivar Hasselblatt

text: Sisällissodan jälkeen hänet määrättiin armeijan uudelleenjärjestelyn yhteydessä Itämeren jalkaväkirykmentti n:o 1:een, josta hänet siirrettiin 7. lokakuuta 1918 Kuopion jalkaväkirykmentti n:o 4:ään, jonka nimi muuttui myöhemmin Tampereen rykmentiksi. Hän oli komennettuna Viipurin upseerikokelaskurssien taloudenhoitajaksi 18. syyskuuta 1918 – 14. maaliskuuta 1919 väliseksi ajaksi ja takaisin palattuaan toimi rykmentin lähettiupseerina. Vakinaisesta palveluksesta hän erosi 24. marraskuuta 1920 ja siirtyi konttoriksi Gottfrid Strömbergille, missä palveli automyyjänä vuoteen 1924 saakka. Vuonna 1924 hän siirtyi myyntipäälliköksi Oy. Agrosille ja seuraavana vuonna samaiseen tehtävään Oy. Metro ab:lle.


title: Ivar Hasselblatt

text: Talvisotaan hän osallistui 8. Divisioonan Kenttätäydennyspataljoonan talouspäällikkönä ja myöhemmin 3. Armeijakunnan autoupseerina. Jatkosotaan hän osallistui 11. Autokomppanian päällikkönä ja vuodesta 1942 alkaen Kotijoukkojen esikunnassa liikekannallepano-osastolla toimistoupseerina.


title: Iholdy

text: Iholdy on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 412 asukasta vuoden 1999 väestönlaskennassa. Iholdyn pinta-ala on 22 neliökilometriä.


title: Mozdok

text: Mozdok () eli Mæzdæg () on noin 40 000 asukkaan kaupunki Mozdokin piirissä Pohjois-Ossetia-Alanian tasavallan pohjoisosassa Venäjällä Kaukasiassa. Mozdok sijaitsee Terekin varrella, 92 kilometriä tasavallan pääkaupungista Vladikavkazista pohjoiseen. Kaupunki on Mozdokin piirin hallinnollinen keskus.Vuonna 2002 kaupungin väestöstä oli venäläisiä 62,7 %, osseetteja 7,7 %, armenialaisia 6,1 %, kumykkejä 4,6 %, tšetšeenejä 4,3 %, kabardeja 3,2 % ja korealaisia 2,4 %.


title: Mozdok

text: Mozdok perustettiin vuonna 1759 ja kaupunginoikeudet se sai 1785. Grigori Potjomkin perusti kylään linnoituksen vuonna 1763 ja siirrätti 517 perhettä Volgan kasakoita sinne.


title: Jochen Bachfeld

text: Jochen Bachfeld (s. 17. lokakuuta 1952 Sülte) on itäsaksalainen entinen nyrkkeilijä ja olympiavoittaja.


title: Jochen Bachfeld

text: Bachfeld voitti Montréalin 1976 olympialaisissa kultaa välisarjassa eli alle 67-kiloisissa. Hän voitti iranilaisen A. Bahri-Khomanin kehätuomarin keskeytyksellä ensimmäisessä erässä, kreikkalaisen A. Iliadisin pistein 5–0, neuvostoliittolaisen V. Ratškovin pistein 5–0, kanadalaisen Carmen Rinken pistein 4–1, romanialaisen Victor Zilbermanin pistein 3–2 sekä loppuottelussa venezuelalaisen Pedro Gamarron pistein 3–2.


title: Tony Bettenhausen

text: Melvin E. "Tony" Bettenhausen (12. syyskuuta 1916 Tinley Park, Illinois–12. toukokuuta 1961 Indianapolis, Indiana) oli yhdysvaltalainen moottoriurheilija. Hän osallistui Formula 1 -luokkaan kuuluneeseen Indianapolis 500 -kilpailuun vuosina 1950–1960 ja sarjan ulkopuolella vuosina 1946–1948. Bettenhausen kuoli vuonna 1961 kolarissa Indianapolisissa testionnettomuudessa. Hänen parhaaksi sijoituksekseen Formula 1 -luokassa jäi toinen sija, jonka hän saavutti Indianapolis 500:ssa vuonna 1955.


title: Tony Bettenhausen

text: † = Palkintosija on saavutettu Paul Russon kanssa jaetulla autolla.


title: Tony Bettenhausen

text: Bettenhausen on nimetty kunniajäseneksi useaan moottoriurheilun parhaimmistoon. Kunniagallerian jäseneksi hän on päässyt muun muassa:


title: MTT Vakola

text: MTT Vakola, lyhyesti Vakola, aiemmin Valtion maatalousteknologian tutkimuslaitos, sitä ennen Valtion maatalouskoneiden tutkimuslaitos, on Nykyisin osa Eurofins Expert Services Oy:tä, aiemmin valtion omistaman Luonnonvarakeskuksen alainen, entisen Maa- ja elintarviketalouden tutkimuskeskuksen laitos, joka tutkii työkoneteknologiaa Suomen oloissa. Vakola testaa suurta maatalouskalustoa ja muita koneita esim. olosuhde- ja lujuuskokein ja mittaa laitteiden käyttäjään tai ympäristöön kohdistuvaa melua ja tärinää. Lisäksi se kehittää automaatio- ja paikannusjärjestelmiä ja viljelyteknologiaa sekä koordinoi maa-, metsä- ja puutarhatalouden asuin- ja tuotantorakennusten tutkimusta.


title: MTT Vakola

text: Vakola sijaitsee Vihdin Olkkalassa ja sillä on käytössä 1800 metriä pitkä testirata sekä kaksi tärinärataa. Vakolalla on myös tutkimuskäytössä olevaa metsää sekä yhteensä n. 150 hehtaaria peltoa ja kosteikkoa.


title: MTT Vakola

text: Maatalousseurojen Väliaikainen Konetarkastuslaitos perustettiin 1902. Maatalousministeriö 1921 vahvisti koestusta varten säännöt ja varasi sitä varten valtion määrärahan. Vakolan merkitys oli kohtalaisen merkittävä toisen maailmansodan jälkeen, jolloin se testasi mm. maahantuotavia ja Suomessa valmistettuja traktoreita antaen viitteitä mm. Valmet 15:n ja Valmet 20:n kehittämiseen. Vakola toimi 1946-1979 Malminkartanossa, ja sen tueksi perustettiin 1952 Maatalouskoneiden tutkimussäätiö. Toiminnan laajenemisen ja vähäisen peltopinta-alan vuoksi Vakola siirtyi 1979 Vihtiin. Vuonna 1993 Vakolasta tuli eduskunnan päätöksellä osa Maatalouden tutkimuskeskusta. Myöhemmin Vakola oli nimeltään MTT maatalousteknologian tutkimus.


title: MTT Vakola

text: MTT, Metla ja RKTL yhdistyivät vuoden 1.1.2015 Luonnonvarakeskukseksi, jonka alaisuuteen Vakola kuului 1.6.2016 asti, jolloin Luonnonvarakeskus myi Vakolan VTT Expert Services Oy:lle.


title: MTT Vakola

text: VTT Expert Services Oy ja sen mukana Vakolan mittaus- ja testauspalvelut myytiin Eurofins -konsernille vuonna 2018.


title: Kuusniemi (kuvitteellinen paikannimi)

text: Kuusniemi on Maalaiskomedia -televisiosarjoissa esiintyvä kuvitteellinen Suomen kunta Pirkanmaan maakunnassa.


title: Kuusniemi (kuvitteellinen paikannimi)

text: Kunnasta tiedetään ainakin sen verran, että se on Tampereen, Vammalan ja Kylmäkosken naapurikunta ja se on perustettu vuonna 1927. Kunnan itsenäistymisestä päättivät Kondrad Hakkarainen, Jalmari Jortikka, Mooses Turpeinen, Aleksanteri Mielonen ja Julius Kylmälehto. Kuusniemen kunnanjohtajina ovat toimineet mm. Ahti Kiiski, Ave Sulander ja Hillevi Jortikka. Viimeisimpänä kunnanjohtajana toimi kunnan aikaisempi kulttuurisihteeri, kirkkoherran vaimo Suvi Pohto, o.s. Aaltonen.


title: Kuusniemi (kuvitteellinen paikannimi)

text: Sarjan mukaan Kuusniemen postinumero on 39340. Kuusniemen ystävyyskunta on Keski-Suomessa sijaitseva Kyyjärvi.


title: Kuusniemi (kuvitteellinen paikannimi)

text: Kuusniemen seurakunnan kirkkoherrana on toiminut aikaisemmin rovasti Poutiainen ja nykyisin pastori Matias Pohto. Seurakunnan kanttoreina ovat olleet dir. cant. Ilmari Piiparinen sekä hänen vaimonsa Hellä Lehmus-Piiparinen.


title: Kuusniemi (kuvitteellinen paikannimi)

text: Toivo ja Hillevi Jortikka sekä heidän poikansa Lasse "Late" Jortikka ja tämän vaimo Paula "Paukku" Jortikka ovat pitäneet Kuusniemellä elintarvikeliike Jortikan Valintaa. Liikkeen yhteydessä toimi myös posti sekä myymäläauto, mutta ne lopettivat toimintansa. Myöhemmin Lasse ja Paukku perustivat tanssilava-ravintola Kesä-Hillevin.


title: Kuusniemi (kuvitteellinen paikannimi)

text: Kuusniemen kunnanvaltuuston puheenjohtajina on toiminut mm. yrittäjä ja liikemies Urmas Hakkarainen. Turvetta ja timantteja -sarjassa kunnanvaltuuston puheenjohtajana toimii huoltamoyrittäjä Pauli Antero Turpeinen. Kunnanvaltuutettuina taas toimivat lääkäri Holger Voivalin, liikemies Armas Hakkarainen, kauppias Lasse Jortikka, kanttori-urkuri Ilmari Piiparinen sekä seitsemän muuta henkilöä. Kunnanhallitusta ovat johtaneet sekä Urmas Hakkarainen että Armas Hakkarainen.


title: Kuusniemi (kuvitteellinen paikannimi)

text: Kuusniemellä sijaitsee kuvitteellinen Kuusjärvi, jossa sijaitsee Urmaansaari. Kuusjärven vieressä sijaitsevat Urmaan lähteet. Muita Kuusniemeltä tiedettyjä paikkoja ovat Urmaankallio, jonne suunniteltiin Mooseksen Perintö -sarjassa ydinjätteiden loppusijoituspaikkaa, sekä kunnan toinen vesistö Viislammet, jonne Kylmälehto kävi kippaamassa P.A. Turpeisen ongelmajätteet edelleen Mooseksen Perintö -sarjassa.


title: Kuusniemi (kuvitteellinen paikannimi)

text: Kuusniemellä toimineita yrityksiä ovat mm. rakennusfirma Eurobetoni Oy, kanalayritys Biomuna Hakkarainen, hautaus- ja kukkapalvelu V. Kylmälehto, lomatila Fräntilä, jätteenpoistoyritys Jätektör Ky, Detectör Ky, ydinjätefirma Ekokompostor Oy, (mahdollisesti belgialainen, toimi kerran Kuusniemellä) elintarvikeliike Jortikan Valinta, hieromo Fysiovirpi, vedentuottoyritys Urmaan Lähteet, kampaamo Salon Violetti (sijaitsi Tampereella, mutta kuusniemeläiset saivat alennusta kampaamon palveluista), lounasravintola Tuulian tupa (ent. kahvila Voisilmä, puhekielessä Turpeisen baari), taksi- ja autonkorjauspalvelut P.A. Turpeisen kuljetus- ja asennusyritys sekä tanssilava-ravintola Kesä-Hillevi.


title: Julius Schrader

text: Julius (Friedrich Anton) Schrader (16. kesäkuuta 1815 Berliini – 16. helmikuuta 1900 Lichterfelde) oli saksalainen taidemaalari. Hän opiskeli 1830–1832 Berliinin taideakatemiassa ja Düsseldorfin taideakatemiassa 1837–1844.


title: John Anderson (näyttelijä)

text: John Anderson (20. lokakuuta 1922 Clayton, Illinois – 7. elokuuta 1992 Sherman Oaks, Kalifornia) oli yhdysvaltalainen tuottelias näyttelijä, joka esiintyi enimmäkseen televisiosarjoissa. Ennen uransa alkua Anderson joutui osallistumaan toiseen maailmansotaan ja toimi tällöin Yhdysvaltain rannikkovartiostossa.


title: John Anderson (näyttelijä)

text: Anderson loi mittavan uran televisiossa ja esiintyi yli 500 projektissa 40-vuotisen uransa aikana. Möreän ja matalan äänensä, karskin ulkonäkönsä ja huomattavan pituutensa (191 cm) vuoksi hänet nähtiin usein kovaksikeitetyn ja salamyhkäisen miehen rooleissa, joista tunnetuin on televisiosarjassa "Ihmemies MacGyver". Siinä hän esitti nimihahmon isoisää Harry Jacksonia kaikkiaan seitsemässä jaksossa kaikilla kausilla paitsi kolmannella ja viimeisellä. Muita rooleja hänellä oli muun muassa menestyssarjoissa "Matlock", "Murhasta tuli totta", "M*A*S*H", "Star Trek – uusi sukupolvi", "Takaa-ajettu", "Tarzan", "Cannon", ja "Lassie". Erityisen usein Anderson vieraili eri lännensarjoissa, kuten "", "Gunsmoke", "Pieni talo preerialla", "Dallas" ja "Virginialainen".


title: John Anderson (näyttelijä)

text: Andersonia pidettiin kovasti presidentti Abraham Lincolnin näköisenä, ja hän esittikin tätä kolmesti, muun muassa elokuvassa "The Lincoln Conspiracy" (1977). Hänet nähtiin myös valaanpyytäjänä 1960-luvun menestyneessä perhe-elokuvassa "Tappajavalas" (1966), sekä elokuvassa "Konna ja Koukku jyrää taas" kuvernöörin roolissa. Elokuvarooleista merkittävin on kuitenkin käytettyjen autojen myyjä Kalifornia-Charlie Alfred Hitchcockin kauhuelokuvaklassikossa "Psyko" vuonna 1960. Hänen viimeisin elokuvaroolinsa oli Price Daniel, Sr. televisioelokuvassa "Valheiden huone" ("Bed of Lies", 1992).


title: John Anderson (näyttelijä)

text: Anderson kuoli yllättäen sydänkohtaukseen myöhään perjantai-illalla 7. elokuuta 1992 kotonaan Kaliforniassa. Hän olisi kahden viikon päästä täyttänyt 70 vuotta. Hänen naapurinsa ja ystävänsä Nicholas Pryorin mukaan hänen terveydentilansa oli ollut hyvä eikä hänellä ollut sydänvaivoja. Hänet polttohaudattiin ja tuhkat siroteltiin Tyyneen valtamereen. Häneltä jäi kaksi sisarta, kaksi lasta, viisi lastenlasta ja yksi lapsenlapsenlapsi.


title: John Anderson (näyttelijä)

text: Anderson ei ollut sukua "Ihmemies MacGyver" -sarjan Richard Dean Andersonille.


title: MTT maatalousteknologian tutkimus

text: MTT maatalousteknologian tutkimus on maatalousteknologian tutkimuslaitoksen lisäksi myös maatalouskonevalmistajille, yksityisille asiakkaille koneisiin liittyviä mittauksia, testauksia ja tarkastuksia tekevä laitos. Euroopan unionissa se on koneturvallisuus- ja laitemeludirektivin mukainen tutkimuslaitos sekä .


title: MTT maatalousteknologian tutkimus

text: Aikaisemmin vuoteen 1993 saakka MTT maatalousteknologian tehtäviä suoritti Valtion maatalouskoneiden tutkimuslaitos, Vakola. MTT maatalousteknologian tutkimus sijaitsee Vihdin Olkkalassa.


title: MTT maatalousteknologian tutkimus

text: Olkkalan toiminta on jakautunut kahteen yksikköön: Maitokoneet-yksikköön sekä Mittaus ja testaus sekä Standardisointi -yksikköön.


title: Jānis Krūmiņš

text: Jānis Krūmiņš (, 30. tammikuuta 1930 Raiskums – 21. marraskuuta 1994 Riika) oli latvialainen koripalloilija, joka edusti kilpaurallaan Neuvostoliittoa.


title: Jānis Krūmiņš

text: Krūmiņš pelasi urallaan ASK Rīgassa voittaen Euroopan mestareiden cupin kolmasti (1958, 1959, 1960) ja Neuvostoliiton mestaruuden neljästi vuosina 1955, 1956, 1957 ja 1958.


title: Jānis Krūmiņš

text: Neuvostoliiton maajoukkueessa Krūmiņš saavutti olympialaisista kolme peräkkäistä hopeamitalia: Melbournesta 1956, Roomasta 1960 ja Tokiosta 1964. Hän voitti myös kolmesti Euroopan mestaruuden; nekin tulivat kolme kertaa peräkkäin: Turkista 1959, Jugoslaviasta 1961 ja Puolasta 1963.


title: Alagirin piiri

text: Alagirin piiri () on hallinnollinen alue Pohjois-Ossetia-Alanian tasavallan eteläosassa Venäjällä Kaukasiassa. Alagirin piiri ulottuu tasavallan etelärajalta aina tasavallan keskiosaan asti. Se rajoittuu lännessä Æræyn ja Digoræn piireihin, pohjoisessa Ærydonin piiriin, idässä Gorætgæronin piiriin ja etelässä Georgiaan tai siitä de-facto itsenäiseksi julistautuneen Etelä-Ossetian tasavallan Dzaun piiriin.


title: Alagirin piiri

text:
Alagirin piirin pinta-ala on 2 010 km² ja vuonna 2010 piirissä oli 38 830 asukasta. Alagirin piiriin kuuluu paikallistasolla yksi kaupunkikunta, jonka muodostaa Alagirin kaupunki, piirin hallinnollinen keskus. Siellä asui 20 949 henkeä (2010) eli enemmistö piirin asukkaista Lisäksi piirissä on 20 maalaiskuntaa, joista kuuden keskuksena on kaupunkityyppinen taajama (mm. Myzur), ja neljäntoista kylä (mm. Dzuaryqæu, Kurttaty Kom, Majræmadag, Nar, Suadag, Tsrau ja Xætældon).
Alagirin piirissä on Kaukasuksen läpi Etelä-Ossetiaan johtavan Rokin tunneli toinen pää.


title: Lannoitus

text: Lannoitus on maatalouden peltotöihin kuuluva työvaihe, jossa kasvien pellosta saamia ravinteita lisätään tuomalla sinne ulkopuolelta ravinteita, pääasiassa typpeä, fosforia ja kaliumia. Menetelmää käytetään yleisesti myös puutarhoissa ja muilla viljelmillä, kuten esimerkiksi kasvihuoneissa.


title: Lannoitus

text: Ennen keinotekoisten lannoitteiden keksimistä lannoitteena toimi vain lanta. Aikaisemmin lantaa käsiteltiin kiinteänä talikoimalla se karjasuojista hevoskärryjen lavalle ja talikoimalla se lavalta peltoon. Sähköistymisen ja vesipumppujen sekä lantapumppujen kehittymisen myötä lantaa alettiin käsitellä virtsaan ja veteen sekoittuneena lietemuodossa. Aikaisemmin lannan tai lietteen levittämisessä ei ollut rajoituksia, mutta Euroopan unionin aikana on edellytetty, ettei lantaa tai lietettä levitetä pelloille talvella, kun maa on jäässä siksi, että lumen sulamisen mukana epäillään lannan päätyvän vesistöihin rehevöittäjänä tekijänä.


title: Lannoitus

text: Lannoitteena voidaan käyttää myös esimerkiksi tuhkaa.


title: Lannoitus

text: Keinolannoitteiksi eli keinotekoisiksi lannoitteiksi kutsutaan kemianteollisuuden valmistamia lannoitteita, jotka on jauhemuodosta levittämisen helpottamiseksi rakeistettu. Ensimmäiset keinolannoitteet levitettiin käsin samaan tapaan kuin aikaisemmin kylvettiin kylvövakasta heittelemällä siemeniä peltoon.


title: Lannoitus

text: Toisessa vaiheessa kehittyivät ensin hevosvetoiset ja sitten traktorin perässä vedettävät lannoittimet, kunnes lannoittimet kiinnitettiin traktorin kolmepistenostolaitteisiin, jolloin lannoitettaessa pellon päässä kääntyminen tuli helpommaksi.


title: Lannoitus

text: Kolmannessa vaiheessa lannoitusmahdollisuus liitettiin kylvökoneeseen, jolloin muodostui kylvölannoitin. Tällöin kylvön jälkeen ei ole välttämätöntä keinolannoittaa erikseen, mikä on säästänyt peltotyökonetunteja ja vähentänyt ajokertoja.


title: Lannoitus

text: Maatalousteknologian kehittäminen kuten lannoitteet säästää 13,1 miljardia hiilidioksiditonnia kasvihuonekaasupäästöjä vuosittain verrattuna vuoden 1961 teknologiaan. Hiilipäästöjä aiheuttaa eniten peltoalan lisääminen, mutta satojen kasvu johtuu lähinnä teknologian kehittymisestä, vähemmän peltojen lisäämisestä. Viljatuotanto kasvoi 162 % ja väestö vain 111 % vuosina 1961 - 2005.


title: Lannoitus

text: Lannoittamisen muita ympäristöhaittoja olisi mahdollista vähentää mitoittamalla ja kohdentamalla lannoitteet tarkemmin. Haitat koskevat keinolannoitteiden ohella myös luomulannoitteita, lantaa.


title: Lannoitus

text: Euroopan unionissa, jossa 27 jäsenvaltion maatalouspolitiikka on yhteinen, on kiinnitetty huomiota myös ympäristötukien muodossa peltoviljelyn ravinnepäästöihin. Tässä tarkoituksessa on pyritty hillitsemään peltoon jäävän ja ilmaan typen tapaan haihtumattoman fosforin jäämiä, joiden riski karjatalousalueilla ei ole vähäinen.


title: Päätalo (elokuva)

text: Päätalo on vuonna 2008 valmistunut Kalle Päätalon elämästä vuosina 1951–1958 kertova elokuva. Se kuvattiin vuonna 2007. Pääosia elokuvassa esittävät Kai Lehtinen, Susanna Anteroinen, Nina Jääskeläinen, Pirjo Leppänen, Kari Hietalahti ja Antti Virmavirta. Elokuvan on ohjannut Hannu Kahakorpi.


title: Päätalo (elokuva)

text: Yle TV2 esitti elokuvan kolmiosaisena sarjana lauantaisin 2.10.2010 alkaen.


title: Hilding Hedengren

text: Hans (Hilding) Helmer Harald Hedengren (17. helmikuuta 1892 Loviisa – 1. helmikuuta 1973) oli suomalainen jääkärieverstiluutnantti. Hänen vanhempansa olivat merikapteeni Ernst August Emil Hedengren ja Mathilda Charlotta Frick. Hänet vihittiin ensimmäiseen avioliittoonsa vuonna 1919 Ellan Kullbergin kanssa ja tämän kuoltua vuonna 1934 toiseen vuonna 1935 Anni-Kirsti Luukkosen kanssa.


title: Hilding Hedengren

text: Hedengren kirjoitti ylioppilaaksi Helsingin ruotsalaisesta normaalilyseosta vuonna 1911 ja liittyi Nylands nationiin. Opintojaan hän jatkoi Helsingin yliopiston filosofisen tiedekunnan maanviljelys-taloudellisella osastolla vuosina 1911–1914. Hän suoritti Piiripäälliköille järjestetyt kurssit vuonna 1921 ja taktiikan täydennyskurssin vuonna 1925 Suojeluskuntain päällystökoulussa sekä Sotilashallinnollisen koulun ensimmäisen jakson vuonna 1933.


title: Hilding Hedengren

text: Hedengren liittyi yhtenä ensimmäisten vapaaehtoisten joukkoon, jonka päämääränä oli Saksassa sotilaskoulutusta antava Pfadfinder-kurssi. Kurssi järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan, josta hänet siirrettiin 19. huhtikuuta 1916 pataljoonan täydennysjoukkoon ja takaisin 1. komppaniaan 5. lokakuuta 1916. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella. Hän toimi rintamakomennuksensa jälkeen Libaussa vuonna 1917 muonitusaliupseerina ja komppanianvääpelinä.


title: Hilding Hedengren

text: Hedengren saapui Vaasaan Suomeen jääkäreiden pääjoukon mukana yliluutnantiksi ylennettynä 25. helmikuuta 1918. Hänet komennettiin Suomen sisällissotaan aluksi adjutantiksi 3. Jääkärirykmenttiin ja myöhemmin 2. jääkäriprikaatiin, josta hänet siirrettiin 24. huhtikuuta 1918 alkaen 4. jääkärirykmentin 9. jääkäripataljoonan 1. komppaniaan päälliköksi. Hän otti osaa sisällissodan taisteluihin Viipurissa.


title: Hilding Hedengren

text: Hedengren palveli sisällissodan jälkeen 4. jääkärirykmentistä muodostetussa Jääkäripataljoona n:o 4:ssä (myöh. nimet Jääkäripataljoona n:o 2 ja Pohjolan jääkäripataljoona). Hänet sijoitettiin rykmentin 1. komppanian päälliköksi, mutta hoiti 19. kesäkuuta 1918 lähtien pataljoonankomentajan tehtäviä. Hänet siirrettiin 19. joulukuu 1918 Karjalan kaartin rykmenttiin 3. pataljoonan komentajaksi, mistä tehtävästä hän erosi 25. elokuuta 1920 ja siirtyi Tampereen suojeluskunnan harjoituspäälliköksi 1. helmikuuta 1921 ja määrättiin 15. helmikuuta 1921 samalla hoitamaan Pohjois-Hämeen suojeluskuntapiirin piiripäällikön tehtäviä. Hän sai eron edellä mainitusta toimesta 1. tammikuuta 1923, mutta jäi edelleen Tampereen suojeluskunnan harjoituspäälliköksi. Hänet nimitettiin Pohjois-Hämeen suojeluskuntapiirin 1. alueen päälliköksi 1. marraskuu 1924, mistä toimesta hän erosi 31. lokakuuta 1928 ja siirtyi maanviljelijäksi omistamalleen Haverin kartanoon Jaalaan ja toimi viljelijänä vuoteen 1932 saakka. Hedengren astui jälleen vakinaiseen palvelukseen ja määrättiin Suomen valkoisen kaartin talouspäällikön apulaiseksi 27. tammikuuta 1933 alkaen, josta hänet siirrettiin 1. heinäkuuta 1933 Helsingin sotilaspiirin esikuntaan huoltopäälliköksi ja 16. maaliskuuta 1938 alkaen Porin rykmenttiin talouspäälliköksi.


title: Hilding Hedengren

text: Hedengren osallistui talvisotaan 5. divisioonan intendenttinä ja osallistui taisteluihin Karjalankannaksella. Välirauhan aikana hän toimi 5. prikaatin huoltopäällikkönä ja Jatkosodan puhjettua hänet komennettiin 4. divisioonan huoltopäälliköksi ja osallistui taisteluihin Karjalankannaksella, Äänislinnassa, Karhumäessä ja Maaselän suunnalla. Huoltopäällikön tehtävästä hänet siirrettiin huoltotarkastajaksi III armeijakuntaan ja edelleen huoltopäälliköksi Aunuksen ryhmään, josta hänet siirrettiin vuonna 1944 2. divisioonan huoltopäälliköksi ja osallistui taisteluihin Karjalankannaksen keskilohkolla, Divisioonasta hänet komennettiin vielä ennen sodan päättymistä Jalkaväkirykmentti 7:n huoltopäälliköksi, josta tehtävästä hän erosi vakinaisesta palveluksesta vuonna 1944 ja siirtyi osastopäälliköksi Suomen Kumitehdas Oy:n Nokialle, mitä hän palveli vuoteen 1960 saakka ja siirtyi Keskuslämpö Oy:n palvelukseen Helsinkiin. Hänet on haudattu Loviisan hautausmaalle Hedengren-sukuhautaan.


title: Hilding Hedengren

text: Hedengren toimi Viipurin kasarmirakennuksien korjaustöiden valvojana vuonna 1919 ja 2. divisioonan kunniatuomioistuimen varajäsenenä vuonna 1920 sekä suojeluskunta-asetusta laatineen toimikunnan jäsenenä vuonna 1923. Uudenmaan sotilasläänin kunnianeuvoston varapuheenjohtajana hän toimi vuonna 1934 ja puheenjohtajana vuonna 1935 sekä Suomen ampujainliiton johtokunnan jäsenenä vuosina 1924–1928. Hämeen ampujapiirin johtokunnan varapuheenjohtajana ja jäsenenä hän toimi vuosina 1925–1928.


title: David Shankle

text: David Shankle toimi yhdysvaltalaisen metalliyhtye Manowarin kitaristina vuosien 1988-1993 aikana. Hän soitti Manowarin The Triumph of Steel -albumilla. Nykyään hänellä on oma bändinsä DSG.


title: Luovutettujen alueiden vaakunat

text: Tämä on artikkeli on luettelo luovutettujen alueiden vaakunoista. Suomen Neuvostoliitolle luovuttamien alueiden kunnista vain kaupungeilla oli lakkauttamishetkellä viralliset vaakunat. Luovutettujen kauppaloiden ja maalaiskuntien vaakunat ovat vasta kuntien lakkauttamisen jälkeen suunniteltuja perinnevaakunoita, eivätkä ne ole olleet virallisia. Monet osittain luovutetut maalaiskunnat jatkoivat toimintaansa, ja niille suunniteltiin sodan jälkeen viralliset vaakunat. Linkit näitä vaakunoita koskeviin artikkeleihin ovat luettelossa viimeisenä.


title: Luovutettujen alueiden vaakunat

text: Ensimmäisenä luettelossa ovat kuitenkin Viipurin läänin ja lyhytaikaisen Petsamon läänin vaakunat. Petsamon läänin vaakunaa on myöhemmin käytetty Petsamon kunnan perinnetunnuksena.


title: Emiiri

text: Emiiri (; amīrah, ãmir; persia ja urdu: امیر) on heimopäällikön arvonimi arabimaailmassa. Emiirejä pidetään yleensä korkea-arvoisina šeikkeinä, mutta nimitystä käytetään "ruhtinaan" tapaan myös eräistä monarkeista, jolloin heidän valtakuntaansa kutsutaan emiraatiksi. Emiirejä nimittävät myös jotkut turkkilaiset kansat.


title: Emiiri

text: Emiiri on aina ollut korkea sotilasarvo. Länsimainen amiraali-sana on johdettu emiiriarvosta amir al-bahr, merivoimien komentaja.


title: Emiiri

text: Johtajaa tai komentajaa tarkoittava arabian kielen sana "ãmir" tulee sanasta "amr", .


title: Olkkala

text: Olkkala on Vihdin kylä, jossa on Olkkalan kartano ja on ollut Ojakkalan–Olkkalan rautatie (1911–1957) sekä tehdasrata (1957–1966). Sinne siirrettiin myös Malminkartanosta Maatalousteknologian tutkimuskeskus Vakola 1979, joka sijaitsee Olkkalan kartanon lähellä.


title: Olkkala

text: Olkkalasta löysivät Pirkko Kahila ja Aila Korhonen olkkalanruusun, joka esiteltiin Suomalaisen ruusukirjan ensimmäisessä painoksessa 1995. Ruusu löydettiin Ojakkalan–Olkkalan rautatien penkalta.


title: Olkkala

text: Olkkalassa on 2005 kunnostettu Hiidenveden kunnostushankkeen yhteydessä Vakolan lähellä olevan vedenpuhdistamon alapuoleinen kosteikko ja Tiiliruukin kosteikko.


title: Olkkala

text: Olkkalan kautta kulkee entinen Helsingin ja Porin välinen valtatie 2, joka numeroitiin seututie 120:ksi uuden valtatieyhteyden valmistuttua Nummelan kautta.


title: Olkkala

text: Olkkalaan pääsee nopeiten Helsingistä U-linjalla 346 (Pekola, Kivistö ja Pohjolan Liikenne). Lähtöjä on arkisin viisi välillä 15–19, ja lauantaisin ajetaan pari lähtöä. Myös eräät U280-vuorot (Pohjolan Liikenne) kulkevat Olkkalan kautta, mutta niiden matka-aika Helsingistä on pitempi.


title: Ferdinando Coppola

text: Ferdinando Coppola (s. 10. kesäkuuta 1978 Napoli, Italia) on italialainen jalkapallomaalivahti. Hän edustaa Serie A:ssa pelaavaa Atalantaa.


title: Ferdinando Coppola

text: Coppola vietti uransa alkuvaiheessa suurimman osan ajastaan pienissä seuroissa varamaalivahtina. Ykkösmaalivahdin roolin hän nappasi kaudella 2004–2005 Ascolissa ja jatkoi rooliaan myös seuraavalla kaudella. Hyvien otteiden myötä Milan osti Coppolan riveihinsä, mutta lainasi hänet saman tien Serie B:n Piacenzaan, jossa Coppola pelasi sarjan kaikki ottelut. Kesällä 2007 hän sai tilaisuuden palata takaisin Serie A:han Atalantan ostaessa Coppolan Milanilta. Hän pelasikin kauden 2007–2008 kaikki ottelut.


title: Jani Uotinen

text: Jani Uotinen (s. 17. toukokuuta 1978 Kuusankoski) on entinen suomalainen jalkapalloilija ja jalkapallovalmentaja. Hän toimii FC Jazzin valmennuspäällikkönä.


title: Jani Uotinen

text: Uotinen on Kuusankosken Kumun kasvatti, joka pelasi ensimmäiset miesten ottelunsa Kultsussa vuonna 1995. Veikkausliiga-debyyttinsä hän teki Myllykosken Pallon riveissä 28. heinäkuuta 1996 ottelussa Turun Palloseuraa vastaan. Veikkausliigaa Uotinen pelasi myös Vaasan Palloseurassa, jota hän oli aluksi nostamassa takaisin pääsarjaan kaudeksi 2006. Veikkausliiga-otteluita Uotinen pelasi yhteensä 110, joissa hän teki yhdeksän maalia. Uotinen saavutti MyPassa SM-hopeaa 1996 ja SM-pronssia 1999. Hän pelasi urallaan myös skotlantilaisessa Greenock Mortonissa.


title: Jani Uotinen

text: Kauden 2009 Uotinen aloitti pelaajana Vasa IFK:ssa, mutta jo toukokuussa hänet nimettiin VPS-junioreiden päävalmentajaksi. Aikaisemmin hän on valmentanut myös Palloliiton Vaasan piirin piirijoukkuetta. Uotinen on suorittanut Pro-valmentajatutkinnon helmikuussa 2014. Siirrýttyään FC Jazzin valmennuspäälliköksi helmikuussa 2014, hänet nimitettiin elokuussa seuran päävalmentajaksi tehtävästä eronneen Jouni Joensuun tilalle.


title: Clemente Biondetti

text: Clemente Biondetti (18. elokuuta 1898 Buddusò, Italia –24. helmikuuta 1955 Firenze, Italia) oli italialainen moottoriurheilija. Hän menestyi erityisesti kestävyyskilpailuissa. Hän voitti Mille Miglian neljästi, vuonna 1938 sekä vuosina 1947-49, mikä on ennätys Mille Miglia -voittojen määrässä. Biondetti osallistui myös yhteen Formula 1 -kilpailuun, vuoden 1950 Italian Grand Prix'hin yksityisellä Ferrarilla. Biondetti keskeytti kilpailun 18. kierroksella moottorivikaan.


title: Kozlovka

text: Kozlovka (, tšuvassiksi Куславкка, "Kuslavkka") on kaupunki Tšuvassian tasavallassa Venäjällä. Se sijaitsee Volgan muodostaman Kuibyševin tekojärven rannalla 95 kilometriä tasavallan pääkaupungista Tšeboksarysta kaakkoon. Kaupunki on Kozlovkan piirin keskus. Asukkaita on 11 700 henkeä (vuonna 2008).


title: Kozlovka

text: Paikkakunta on perustettu vuonna 1671. Vuonna 1938 siitä tuli kaupunkimainen taajama ja vuonna 1967 kaupunki.


title: Kozlovka

text: Tärkein tuotantolaitos on kuorma-autotehdas. Lisäksi kaupungissa on elintarviketeollisuutta, ompelimo ja metallitehdas.


title: Juan Corzo

text: Juan Corzo y Principe (1873 – 1941) oli espanjalais-kuubalainen shakinpelaaja ja shakin kuubanmestari.


title: Juan Corzo

text: Corzo syntyi Madridissa ja muutti Kuubaan vuonna 1887. Corzosta tuli myös Havannan shakkiklubin mestari. Hänet tunnetaan parhaiten tappiostaan José Raúl Capablanca heidän välisessään ottelussa. Corzo voitti kolme peliä, hävisi neljä kuuden päättyessä tasan. Corzo perusti Kuuban shakkiliiton yhdessä Capablancan ja toimi pitkäaikaisena toimittajana tämän shakkilehdessä ("Capablanca's Chess Magazine").


title: Art Bisch

text: Art Bisch (10. marraskuuta 1926 – 4. heinäkuuta 1958 Atlanta, Georgia) oli yhdysvaltalainen moottoriurheilija, joka osallistui Formula 1 -sarjaan kuuluneeseen Indianapolis 500 -kilpailuun vuonna 1958 Kuzma-tallin autolla. Hän keskeytti kilpailun kolariin ensimmäisellä kierroksella. Bisch menehtyi myöhemmin samana vuonna kolarissa Lakewood Speedwaylla.


title: Rautakaarti

text: Rautakaarti (rom. "Garda de Fier") oli Romaniassa ennen toista maailmansotaa toiminut äärioikeistolainen ja fasistisena pidetty puolue. Puolue perustettiin vuonna 1927 nimellä Arkkienkeli Mikaelin legioona ja se toimi toisen maailmansodan alkuvuosiin saakka. Useimmista fasistisista puolueista poiketen Rautakaartin ideologiassa ortodoksinen kristinusko oli keskeisessä asemassa. Puolueen perustajana ja karismaattisena johtajana toimi Corneliu Zelea Codreanu vuoteen 1938 saakka, jolloin Romanian hallitus vangitsi ja surmasi hänet. Rautakaarti otti osaa holokaustiin, mutta hävisi Saksan armeijalle ja Ion Antonescun kannattajille kolmipäiväisessä sisällissodassa tammikuussa 1941, minkä jälkeen liike murskattiin.


title: Lorenzo De Silvestri

text: Lorenzo De Silvestri (s. 23. toukokuuta 1988 Rooma, Italia) on italialainen jalkapalloilija. De Silvestrin seura on Italian korkeimmalla sarjatasolla Serie A:ssa pelaava roomalaisseura SS Lazio.


title: Lorenzo De Silvestri

text:
De Silvestrin yleisin pelipaikka on oikea puolustaja, mutta hän pystyy pelaamaan myös keskikentällä.
Syntyperäisenä roomalaisena De Silvestri ei ole ainakaan toistaiseksi edustanut muita seuroja. Miehen debyytti Lazion ykkösjoukkueessa tapahtui 17-vuotiaana vuoden 2005 heinäkuussa Intertoto cupin kolmannella kierroksella toisessa osaottelussa vieraissa Tampere Unitedia vastaan Ratinan stadionilla hänen tullessaan loppuhetkillä vaihdosta kentälle Christian Manfredinin tilalle.


title: Lorenzo De Silvestri

text: Ensimmäistä kertaa Italian liigassa De Silvestri pääsi kentälle vuoden 2007 huhtikuussa kotipelissä ACF Fiorentinaa vastaan hänen korvattuaan toisella puoliajalla Manuel Bellerin. De Silvestri pelasi heti kuin vanha tekijä ja oli jopa lähellä maalintekoa ensimmäisellä kosketuksellaan, mutta Fiorentinan maalivahti Sebastien Frey torjui hänen yrityksensä.


title: Lorenzo De Silvestri

text: Syksyllä 2007 De Silvestri nousi vakituiseksi näyksi Lazion edustusjoukkueessa osittain puolustuksen lukuisten loukkaantumisten johdosta. De Silvestri kiitti päävalmentaja Delio Rossin luottamuksesta ja pelasi erittäin vakuuttavasti ikäänsä nähden. Valon Behramin kuntouduttua De Silvestri joutui kuitenkin useimmiten tyytymään vaihtopenkillä istuskeluun. Joulukuussa 2007 De Silvestri teki ensimmäisen maalinsa Lazion paidassa Italian cupissa SSC Napolia vastaan laitettuaan reboundin vapaapotkun jälkitilanteesta sisään. Maalin jälkeen De Silvestri lähetti terveiset kohti taivasta kuukausi aiemmin poliisin harhaluotiin menehtyneelle hyvälle ystävälleen ja Lazion kannattajalle Gabriele Sandrille.


title: Lorenzo De Silvestri

text: Kevätkaudella 2008 De Silvestri valloitti paikan avauskokoonpanossa ja piti siitä kiinni koko loppukauden. Nykyään De Silvestri on saavuttanut niin suuren luottamuksen sekä Delio Rossin, että kannattajien keskuudessa, että avauskokoonpanon paikan pitäisi jatkossakin olla selviö. De Silvestrin nykyinen sopimus Lazion kanssa kattaa vuoteen 2010 asti.


title: Lorenzo De Silvestri

text: De Silvestri pelasi Italian joukkueessa Pekingin kesäolympialaisissa.


title: Michael Bleekemolen

text: Michael Bleekemolen (s. 2. lokakuuta 1949 Amsterdam) on alankomaalainen entinen moottoriurheilija, joka kilpaili Formula 1 -luokassa kausina ja . Hän osallistui kisaviikonloppuun viidesti, mutta pääsi starttaamaan itse kisaan vain kerran lähtöruudusta 25, Yhdysvaltain GP:ssä 1978, jonka hän keskeytti.


title: Michael Bleekemolen

text: Hänen molemmat poikansa Jeroen ja Sebastiaan ovat myös tunnettuja kilpa-ajajia.


title: Manhattanin Shakkiklubi

text: Manhattanin Shakkiklubi oli Manhattanilla toiminut shakkikerho. Se perustettiin vuonna 1887. Klubi oli Yhdysvaltojen toiseksi vanhin shakkiklubi ja suuri shakkivaikuttaja. Klubi alkoi muutamalla tusinalla pelaajia, mutta lopulta jäseniä oli satoja. Klubi ehti sijaita useassa eri paikassa ennen kuin se lopetettiin vuonna 2002.


title: Manhattanin Shakkiklubi

text: Manhattanin shakkiklubi organisoi New Yorkin kansainväliset turnaukset vuosina 1924 ja 1927. Klubi myös isännöi säännöllisesti shakin yhdysvaltainmestaruuskilpailuja. Klubi on myös surullisenkuuluisa siitä, että shakin maailmanmestari José Raúl Capablanca sai siellä sairauskohtauksen, joka johti hänen kuolemaansa.


title: Manhattanin Shakkiklubi

text: Klubilla kehittyneisiin pelaajiin kuuluvat muun muassa Samuel Reshevsky, Bobby Fischer, William Lombardy, I. A. Horowitz, Arnold Denker ja Arthur Feuerstein. Edellisistä Denker voitti klubin mestaruuden yhteensä kuusi kertaa.


title: Fjodor Duz-Hotimirski

text: Fjodor Ivanovitš Duz–Hotimirski (Фёдор Иванович Дуз-Хотимирский (26. syyskuuta 1879 Tšernihiv,Ukraina– 6. marraskuuta 1965 Moskova) oli ukrainalainen ja neuvostoliittolainen shakinpelaaja.


title: Fjodor Duz-Hotimirski

text: Nuoruudessaan Duz-Hotimirski voitti neljästi Kiovan mestaruuden (1900, 1902, 1903, 1906). Pietarin mestaruuden hän voitti 1910 ja 1911 (jaettu). Vuonna 1931 hän voitti shakin uzbekistaninmestaruuden. Vuonna 1950 hän sai kansainvälisen mestarin arvonimen.


title: Jadrinin piiri

text: Jadrinin piiri (, tšuvassiksi Етĕрне районӗ, "Jetĕrne rajonĕ") on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 898 neliökilometriä ja asukkaita on 31 800 henkeä (vuonna 2007).


title: Jadrinin piiri

text: Piiri sijaitsee Tšuvassian luoteisosassa. Pohjoisessa se rajoittuu Mari Elin tasavaltaan, idässä Morgaušin piiriin, etelässä Krasnyje Tšetain ja Alikovon piireihin sekä lännessä Nižni Novgorodin alueeseen. Hallinnollinen keskus on Jadrinin kaupunki. Sen lisäksi piiriin kuuluu 17 maalaiskuntaa.


title: Jadrinin piiri

text: Seudun länsiosassa virtaa Volgaan laskeva Surajoki. Pinta-alasta 63 % on maatalousmaata ja 17 % metsää.


title: Jadrinin piiri

text: Väestöstä 84 % on tšuvasseja ja 15 % venäläisiä.


title: Jadrinin piiri

text: Piirin kautta kulkee Nižni Novgorodin ja Kazanin välinen M7-valtatie. Suralla on laivaliikennettä Jadriniin saakka. Etäisyys piirikeskuksesta tasavallan pääkaupunkiin Tšeboksaryyn on 79 kilometriä.


title: Jadrinin piiri

text: Pääelinkeino on maatalous, joka on erikoistunut maidon ja lihan tuotantoon sekä viljan, perunan ja rehukasvien viljelyyn. Seudulla harjoitetaan myös hevosten kasvatusta. Teollisuuslaitokset ovat keskittyneet Jadrinin kaupunkiin. Ne valmistavat elintarvikkeita, kulutustavaroita, puutavaraa, rakennustarvikkeita ym.


title: Jadrinin piiri

text: Piirilehtenä ilmestyy tšuvassin- ja venäjänkielinen "Ĕç jalavĕ".


title: Habib Bellaïd

text: Habib Bellaïd (s. 28. maaliskuuta 1986 Bobigny, Île-de-France, Ranska) on algerialainen jalkapalloilija. Puolustajana pelaava Bellaïd edustaa Algerian pääsarjassa pelaavaa MC Algeria.


title: Habib Bellaïd

text: Bellaïd aloitti ammattilaisuransa Ranskassa Strasbourgissa, josta hän siirtyi 4. heinäkuuta 2008 Saksaan Frankfurtiin 2.5 miljoonan euron siirtosummalla ranskalaislehtitietojen mukaan. Sopimus on 4-vuotinen. Yhden kauden jälkeen Bellaïd siirtyi takaisin vanhaan seuraansa vuoden mittaisella lainasopimuksella.


title: Habib Bellaïd

text: Tammikuussa 2010 Bellaïd siirtyi lainalle Ligue 1:ssä pelaavaan US Boulogneen. Kauden päätyttyä hän siirtyi toistamiseen lainalle elokuussa 2010 Sedaniin. Hän pelasi kauden aikana 22 sarjaottelua ja kaksi Ranskan cupin ottelua. Lainan päätyttyä Bellaïd palasi takaisin Eintracht Frankfurtiin. Hän on kuitenkin pelannut joukkueen reservissä Regionalliga sarjatasolla.


title: Habib Bellaïd

text: Kesäkuussa 2013 Bellaïd siirtyi kahden vuoden sopimuksella MC Algeriin.


title: Habib Bellaïd

text: Bellaïd on pelannu muun muassa alle 21-vuotiaiden Ranskan jalkapallomaajoukkueessa 16 ottelua ja tehnyt niissä kolme maalia.


title: Habib Bellaïd

text: Aikuisten tasolla hän on edustanut Algeriaa vuodesta 2010 lähtien. Bellaïdilla oli mahdollisuus edustaa myös Tunisiaa, ja kertoi saaneensa kutsun Tunisian maajoukkueeseen vuosina 2007–2008, mutta pelasi tuolloin vielä Ranskan alle 21-vuotiaiden maajoukkueessa. Hän kertoi "football.fr" sivun haastattelussa ettei olisi väliä edustaisiko hän Tunisiaa tai Algeriaa. Bellaïd sai myöhemmin toukokuussa 2010 kutsun Algerian 2010 MM-kisajoukkueeseen. Hän pelasi ensimmäisen ottelunsa Algerian paidassa 28. toukokuuta 2010 Irlantia vastaan. Bellaïd ei kuitenkaan pelannut otteluakaan MM-kisoissa.


title: Habib Bellaïd

text: Bellaïd syntyi Ranskassa tunisialaiselle isälle ja algerialaiselle äidille. Hänen äitinsä on kotoisin luoteis-Algeriasta Ghazaouetista.


title: Haisunäädät (suku)

text: Haisunäädät ("Mephitis") on haisunäätien heimoon ("Mephitidae") kuuluva nisäkässuku. Sukuun kuuluu kaksi lajia: haisunäätä ("Mephitis mephitis") ja huppuskunkki ("Mephitis macroura"). Nisäkäsnimistötoimikunnan ehdotus suvun uudeksi suomenkieliseksi nimeksi on "skunkit".


title: Pyhän Birgitan kirkon rauniot

text: Pyhän Birgitan kirkon rauniot sijaitsevat Hiidenveden Vihdinniemessä, Vihdin kunnassa. Harmaakivinen kirkko rakennettiin keskiajan lopulla, ehkä vuosien 1500 ja 1520 välillä. Kirkko oli suorakaiteen muotoinen ja siihen liittyi runkoholvattu sakaristo. Kirkon sisäkatto oli puuholvattu. Holvissa ja sisäseinissä oli vuonna 1670 tehtyjä maalauksia. Kirkon itäpuolella seisoi myös 1682 rakennettu puinen kellotapuli. Koska kirkko oli rakennettu pehmeälle maalle, seiniin syntyi maan liikuttua halkeamia ja niitä täytyi korjata. Kirkon järvenpuoleinen eli läntinen seinä muurattiin uudelleen vuonna 1656.


title: Pyhän Birgitan kirkon rauniot

text: Vuoteen 1801 mennessä kosteus oli turmellut kirkkoa siinä määrin, että Vihdin pitäjänkokous päätti myydä sen huutokaupalla. Kirkon lautaosia ja kivimateriaalia käytettiin navettojen rakennusaineina. Kirkon läntinen seinä sortui syysmyrskyssä vuonna 1869.


title: Pyhän Birgitan kirkon rauniot

text: Kirkosta on nykyisin jäljellä kaksi metriä korkea osa kivisistä seinämuureista sekä sakaristo, jossa pidetään kesäisin joitakin Vihdin seurakunnan tilaisuuksia.


title: Pyhän Birgitan kirkon rauniot

text: Pyhän Birgitan kirkkoa korvaamaan rakennettu Vihdin kirkko valmistui vuonna 1772.


title: Livin’ in a World Without You

text:
Livin’ in a World Without You on suomalaisen rockyhtye The Rasmuksen 10. syyskuuta julkaistu, järjestyksessään 23. single.
Kappaleen ovat säveltäneet yhteistyössä laulaja Lauri Ylönen, kitaristi Pauli Rantasalmi sekä tuottaja Desmond Child. Childin lisäksi kappaletta on ollut tuottamassa Harry Sommerdahl ja avustajana myös Jon Vella. Kappaleen on miksannut muusta levystä poiketen ruotsalainen Niklas Flyckt Mandarine studiosilla. Livin' in a World Without You on ensimmäinen yhtyeen seitsemännen pitkäsoiton "Black Rosesin" singleistä ja kappalejärjestyksessä ensimmäisenä. Livin' in A World Without You ylsi Suomen virallisen singlelistan kärkeen ensimmäisellä listaviikollaan.


title: Livin’ in a World Without You

text: Maksisingleversiolla on myös akustinen versio kappaleesta ja kappale "You Got It Wrong". Singlestä julkaistiin erikseen digitaalinen, kappaleen ja videon sisältävä tavallinen ja kolmen kappaleen ja videon maksisingleversio. Digitaalinen versio iTunesissa julkaistiin 5. syyskuuta ja se sisältää myös remix-version kappaleesta.


title: Livin’ in a World Without You

text: Kappale oli viimeinen albumille sävelletyistä ja nauhoitetuista kappaleista ja yksi syistä albumin myöhästymiseen. Lauri Ylönen kertoi, että he saivat viime hetken idean hieman erilaisesta kappaleesta ja päättivät toteuttaa sen, mikä kannatti, sillä kappale edustaa hyvin koko albumia. Kappale kirjoitettiin Berliinissä Hansa studiolla toukokuussa 2008. Lauri kertoi kirjoittaneensa sanoitukset, kun hän kaipasi kotia, perhettään ja ystäviään.Haastattelu Orkus-lehdessä, syyskuu 2008 Kappaleen perusrakenteet nauhoitettiin siellä ja loput soittimista Helsingin Dynasty studiolla. Vokaalit nauhoitettiin toisen tuottajan Sommerdahlin studiolla Tukholmassa. Kappaleen ovat nauhoittaneet Sommerdahl, Vella, Michael Wagener ja Rantasalmi. Akustinen versio ja "You Got It Wrong" on nauhoitettu Helsingin Dynasty Studiolla, Gentlemen's Clubilla ja WireWorld Studiolla Nashvillessä sekä Singaporen Grotossa.


title: Livin’ in a World Without You

text: Kappaleen kirjoittamisen aikaan toukokuussa yhtye oli saanut perspektiiviä vanhaan materiaaliin ja Livin' in a World Without Yousta tuli kappale, joka kokoaa albumin kasaan. Kappaleen sanoitusten taustalla on sen kirjoittamisen aikaan maailman uutisissa näkynyt tragedia, kertoi Lauri Ylönen haastattelussa, muttei halunnut kommentoida tarkemmin, mistä tapahtumasta on kyse. Sanoitukset kertovat hyväksikäytetystä ihmisestä, joka on päässyt vapaaksi, jättää kaiken pahan taakseen ja kulkee kohti valoisaa tulevaisuutta. Sanoitukset ovat siis varsin positiiviset. Lauri on kertonut kappaleen olevan hänen henkilökohtainen suosikkinsa Black Rosesilta.


title: Livin’ in a World Without You

text: Kappale sai ensiesityksensä livenä Berliinin NRJ in the Parkissa 5. heinäkuuta yhdessä "Ten Black Roses"in kanssa. Radioensi-ilta oli YleX:llä perjantaina 25. heinäkuuta kello 8.35 haastattelun kera, minkä jälkeen kappale soi yksinoikeudella koko loppuviikon YleX:llä ja Yle X3M:llä. Single julkaistiin keskiviikkona 10. syyskuuta Skandinaviassa, 12. syyskuuta Saksassa, Itävallassa ja Sveitsissä ja maanantaina 15. syyskuuta kansainvälisesti.


title: Livin’ in a World Without You

text: Kappale löysi tiensä myös Blackout-elokuvan soundtrackille, joka on kokonaan The Rasmuksen ja Lauri Ylösen käsialaa.


title: Livin’ in a World Without You

text: Kappale on tyyliltään selvästi erilainen kuin mikään yhtyeen aiemmista kappaleista. Joidenkin ihmisten mielestä kappale kuulostaa silti yhtyeeltä itseltään. Tuottaja Desmond Childin kädenjälki on selvästi kuultavissa. Kappale sisältää hiljaisia ja kevyitä kohtia, mutta raskaat kitarariffit kertosäkeessä ja pre-kertosäkeessä ovat hallitsevia. Kappaleessa on yhtyeelle epätyypillisesti toistuva, rappia muistuttavalla "rytmisellä tyylillä" laulettu säkeistö kertosäkeen lisäksi ja taustalla soi runsaasti (koneilla tehtyjä) sivuääniä. Kappaleen äänimaailma on synteettisempi kuin missään yhtyeen aiemmassa kappaleessa ja siinä on "klubimaisuutta", enemmän syntikoita ja elektronisia ääniä. Se on kuitenkin erilainen kuin muu levy äänimaailmansa osalta.


title: Livin’ in a World Without You

text: Kappaleen miksannut Niklas Flyckt on työskennellyt paljon klubikappaleiden miksausten parissa. Hän on aiemmin tehnyt mm. Westlifen, Kylie Minoguen, Celine Dionin ja Britney Spearsin kappaleiden miksauksia.


title: Livin’ in a World Without You

text:
Single oli Suomen virallisen singlelistan kärjessä kolmen viikon ajan ja Saksassa se nousi listan sijalle 14.
Kappaletta on voinut jonkin verran kuulla radioissa ympäri Euroopan. Yksi kappaletta huomattavasti soittavista asemista Suomen ulkopuolella on saksalainen SWR3, jonka soittolistaäänestyksessä () kappale nousi ensimmäisellä viikollaan suoraan sijalle yksi ollen top5-listalla tähän mennessä neljän viikon ajan. Kappale löytyy monien muidenkin radiokanavien top-listoilta ympäri Euroopan. Airplay-listalla Suomen radiokanavien soitetuimmissa kappaleissa kappale oli elokuussa niin ikään ensimmäisenä.
Heti tultuaan myyntiin iTunesissa se nousi Suomen ladatuimmissa kappaleissa sijalle yksi.


title: Livin’ in a World Without You

text: Kappaleen musiikkivideo julkaistiin The Black Roses Community:ssä 15. elokuuta. Tämän Tukholmassa 3. heinäkuuta kuvatun videon tuotti Niclas Fronda. Videolla laulaja Lauri Ylönen näyttelee enemmän kuin monissa yhtyeen aiemmissa videoissa.


title: Livin’ in a World Without You

text: Videon juoni on Lauri Ylösen ja Frondan käsialaa. Videolla Ylönen esiintyy huoneessa naisen kanssa. Heistä molemmat tietävät Ylösen hallussa olevan monoliitin, mustan ruusun, olevan tärkeä. Nainen havittelee ruusua itselleen, ja on vain siksi Laurin kanssa. Kaikkialle, minne ruusu koskee, leviää mustia "piikkejä". Yhtye soittaa videossa ikkunattomassa huoneessa. Videon lopussa nainen "swat-tiimeineen" jahtaa Ylöstä ja hänet kiinni saatuaan vie tältä monoliitin. Lopussa näkyy tietokoneella piirretty kaupunki, josta ruusun levittämät piikit näyttävät leviävän poispäin.


title: Livin’ in a World Without You

text: Videota kuvatessa Lauri Ylöselle sattui onnettomuus. Kuvattaessa videon loppupuolella esiintyvää kohtausta, jossa kaksi mustapukuista naista työntää häntä lasia vasten, rikkoutui ikkunalasi palasiksi Ylösen päälle. Hän kuitenkin selviytyi tapahtuneesta vain muutamin naarmuin. Välikohtauksen jälkeen kohtaus kuvattiin uudelleen, minkä tulos on nähtävissä valmiissa videossa.


title: Livin’ in a World Without You

text: Tavallinen single sisältää vain kappaleen ja videon. Maksisinglen kappalelistaus on seuraava:ITunesista ladattavissa olevassa digitaalisessa versiossa ovat:


title: Kylvölannoitin

text: Kylvölannoitin on kylvökone, johon on liitetty siemensäiliöiden rinnalle myös lannoitesäiliö, jotta kylvettäessä maahan saadaan siementen lisäksi levitettyä myös lannoiterakeet eikä näin ollen kylvön jälkeen enää tarvitse erikseen lannoittaa. Tämän menetelmän käyttö on vakiintunut Suomessa, joten kylvökoneet ovat samalla myös kylvölannoittimia, minkä vuoksi kylvölannoittimista puhuttaessa viitataan yleisesti vain kylvökoneeseen.


title: Minna Frimodig

text: Minna Frimodig (s. 1978) on suomalainen laulaja. Hän on tullut tunnetuksi mm. Röllin sydän -elokuvan tunnuskappaleesta ja Idolsista 2005, jossa hän pääsi semifinaaleihin asti. Minnan musiikki on melodista poprockia. Minnalla on kolme lasta, kaksi tytärtä ja yksi alle kouluikäinen poika.


title: Minna Frimodig

text:
Minna Frimodigilla on levytyssopimus HMC:n kanssa. Debyyttisingle "Elävänä haudattu" julkaistiin keväällä 2008.
Sittemmin musiikin teko on jäänyt vähäisemmälle. Helmikuussa 2017 hän julkaisi Spotifyssa kappaleen "Kun oot mun".


title: Minna Frimodig

text: Singlet:


title: Isaac Rice

text: Isaac Leopold Rice (22. helmikuuta 1850 Wachenheim – 2. marraskuuta 1915) oli yhdysvaltalainen keksijä, shakkimesenaatti, shakinpelaaja ja kirjailija.


title: Isaac Rice

text: Hän antoi nimensä kehittämälleen Ricen gambiitille ja järjesti useita turnauksia, joissa pelaaminen aloitettiin kyseisellä avauksella. Vuonna 1904 Rice perusti "Rice Gambit Association" järjestön, joka julkaisi tarkan analyysin avauksen tehokkuudesta.


title: Maatalousnäyttely

text: Maatalousnäyttely on kaupallinen näyttely, jonka tarkoituksena on esitellä maatalouteen ostettavia maatalouskoneita, eläimiä, siemeniä, lannoitteita, rakennusratkaisuja sekä muita maatiloihin liittyviä palveluita.


title: Maatalousnäyttely

text: Usein maatalousnäyttelyissä on myös osastoja, joiden tarkoitus on esitellä kotieläimiä myös kaupunkilaisille. Tätä ajatusta edustivat korostetusti maaseutunäyttelyt.


title: Maatalousnäyttely

text: Maatalousnäyttelyitä alettiin järjestää 1800-luvun puolivälissä maatalouskoneiden esittelemiseksi maanviljelijöille.


title: Maatalousnäyttely

text: Suomessa on järjestetty 1990-luvulta alkaen enää vain yksi vuosittainen valtakunnallinen maatalousnäyttely, Farmari-maatalousnäyttelyn nimellä. Vuonna 2011 se järjestettiin Porin Kirjurinluodolla. Näyttely keräsi kolmen päivän aikana yli 70 000 kävijää. Vuonna 2012 ei näyttelyä poikkeuksellisesti järjestetä lainkaan, vaan seuraava on vasta 2013 Seinäjoella. Farmarin lisäksi on Suomessa Oripäässä joka toinen vuosi pidettävä Okra-näyttely. Vuodesta 2019 alkaen Okra maatalousnäyttely on parittomina ja Farmari näyttely parillisina vuosina.


title: Maatalousnäyttely

text: 2000-luvulla näyttelytoiminta on laajentunut myös siten, että järjestetään erilaisia retkiä maakunnassa ympäröiviin kohteisiin, jotka liittyvät maatalouteen.


title: Maatalousnäyttely

text: Suomessa järjetetään suuren kaupallisen maatalousnäyttelyn lisäksi myös pienimuotoisia kunnallisia maatalousnäyttelyitä, joissa esitellään entisaikojen maatalouskoneita, traktoreita ja työtapoja. Yksi tällainen toistuva tapahtuma on Pukkilan maatalousnäyttely.


title: John Ainsworth-Davies

text: John Creyghton Ainsworth-Davies (23. huhtikuuta 1895 Aberystwyth – 3. tammikuuta 1976) oli brittiläinen yleisurheilija ja olympiavoittaja, joka kilpaili pikajuoksussa. Hän voitti Antwerpenin olympialaisista 1920 kultaa 4 × 400 metrin viestistä.


title: Boris Kostić

text: Borislav Kostić (24. helmikuuta 1887 – 3. marraskuuta 1963) oli serbialainen shakin suurmestari ja shakkiammattilainen silloisen Itävalta-Unkarin alueelta.


title: Boris Kostić

text: Vuosina 1927 – 1937 Kostić edusti Jugoslaviaa neljä kertaa shakkiolympialaisissa. Vuonna 1932 hän voitti Bukarestissa shakin romanianmestaruuden ja Belgradissa vuonna 1935 ja 1938 shakin jugoslavianmestaruuden.


title: Kirby’s Adventure

text: Kirby’s Adventure on HAL Laboratoryn kehittämä tasohyppelypeli, joka on julkaistu vuonna Nintendo Entertainment Systemille. Se oli yksi viimeisimmistä konsolille lisensoiduista peleistä. Myöhemmin peli on tehty uudelleen myös Game Boy Advance:lle nimellä . Peli on julkaistu myös Wiin Virtual Consolessa.


title: Sittensen

text: Sittensen on kunta Rotenburgin piirikunnassa, Ala-Saksin osavaltiossa, Saksassa. Asukkaita kunnassa oli vuoden 2007 lopussa 5 514 ja pinta-ala on 18,55 neliökilometriä. Kunnan pormestari on Heinz-Hermann Evers. Ensimmäinen maininta Sittensenistä on vuodelta 1020.


title: Sittensen

text: Sittensen sijaitsee noin 20 kilometriä koilliseen Rotenburg an der Wümmesta ja 45 kilometriä lounaaseen Hampurista. Sittensenin naapurikaupungit ovat Bremervörde luoteessa, Stade pohjoisessa, Buxtehude koillisessa, Tostedt idässä, Schneverdingen kaakossa, Scheeßel etelässä, Rotenburg an der Wümme lounaassa ja Zeven lännessä. Kunnan läpi kulkee A1-moottoritie


title: Sittensen

text: Sittensenin nähtävyyksiä ovat muun muassa käsityöläismuseo, jossa on vesimylly sekä Ekelmoorin suo. Suolla on myös näkötorni. Kunnassa toimii golfkerho Golfclub Königshof Sittensen e. V.


title: Lake Hopatcong

text: Lake Hopatcong on New Jerseyn suurin makean veden järvi ja samanniminen alue. Sen pinta-ala on noin kymmenen neliökilometriä. Järvi sijaitsee vuoristolla pohjoisessa New Jerseyssä.


title: Lake Hopatcong

text: Lake Hopatcongissa pidettiin useita vahvoja shakkiturnauksia 1920-luvulla. Näihin kuului muun muassa yhdeksän amerikkalainen shakkikongressi vuonna 1923 ja José Raúl Capablancan vuonna 1926 voittama turnaus.


title: Lapinjärven koulutuskeskus

text: Lapinjärven koulutuskeskus on siviilipalvelusmiesten koulutuskeskus, joka sijaitsee neljä kilometriä Lapinjärven kirkonkylän eteläpuolella valtatie 6:n varrella, entisen Sjökullan kartanon alueella. Alueella on kymmenen eri rakennusta, joista kolme on kivisiä päärakennuksia (A, B, C) sekä luentosaliksi muutettu sikala. Rakennuksia on aikaisemmin käytetty alkoholistiparantolana ja pakolaiskeskuksena.


title: Bambi Woods

text: Bambi Woods (s. 1955, Pierre, Etelä-Dakota, Yhdysvallat) on yhdysvaltalainen, entinen pornonäyttelijä. Hänen muita esiintyjänimiään ovat Debbie DeSanto ja Barbara Woodson.


title: Bambi Woods

text: Hän aloitti uransa pornonäyttelijänä vuonna 1978 pornoelokuvassa "Debbie Does Dallas".


title: Bibey Mutombo

text: Kalambay "Bibey" Mutombo (2. lokakuuta 1961 Kinshasa – 12. heinäkuuta 2008) oli jalkapalloilija ja jalkapallovalmentaja Kongon demokraattisesta tasavallasta. Mutombo kuoli 46-vuotiaana pitkäaikaisen sairauden takia 12. heinäkuuta 2008 Belgiassa.


title: Surun pyyhit silmistäni

text: Surun pyyhit silmistäni on Kirkan vuonna 1988 julkaistu albumi. Levyä on myyty yli 214 000 kappaletta. Vuonna 2015 se oli Suomessa kaikkien aikojen kolmanneksi myydyin kotimainen albumi.


title: Surun pyyhit silmistäni

text: Levyn tunnetuimmat kappaleet ovat ”Surun pyyhit silmistäni” ja ”Kaksin rannalla yksinäiset”. Kirka esitti kappaleen "Surun pyyhit silmistäni" myöhemmin englanniksi nimellä "Sadness in Your Eyes".


title: Surun pyyhit silmistäni

text: Ding Xiaowenin (丁晓雯) mandariinikiinaksi kääntämä versio "Xiàng wù xiàng yǔ yòu xiàng fēng" (像雾像雨又像风, suom. "Kuin usva, sade ja tuuli") nousi vuonna 1991 maailman kiinankielisille listoille hongkongilaisen Annie Leungin (梁雁翎) esittämänä ja on yksi harvoista Kiinassa laajasti tunnetuista suomalaisista kappaleista. Ja samaan aikaan oli myös Richard Lamin (林振強) kääntämä ja Andy Huin (許志安) esittämä kantoninkiinan versio "Faan1 tang4" (翻騰, suom. "Vääntelehtien").


title: Surun pyyhit silmistäni

text: Sanoitukset Vexi Salmi, ellei toisin mainita. Sovitukset Kassu Halonen.


title: Mir Sultan Khan

text: Mir Sultan Khan (1905 – 1966) oli intialainen shakinpelaaja. Hän oli yksi Aasian vahvimmista pelaajista omana aikanaan. Hän oli myös ensimmäinen huomattava aasialainen pelaaja Euroopassa sitten Abu-Bakr Muhammad ben Yahya as-Sulin.


title: Mir Sultan Khan

text: Sultan Khan muutti Intiasta Britanniaan, jossa hän voitti shakin britannianmestaruuden vuosina 1929, 1932 ja 1933 sekä pelasi Englannin joukkueessa shakkiolympialaisissa vuosina 1930, 1931 ja 1933.


title: Mir Sultan Khan

text: Sultan Khan oli myös yksi harvoista pelaajista, joilla oli positiivinen tulos José Raúl Capablancaa vastaan.


title: Giovanni Viola

text: Giovanni Viola (20. kesäkuuta 1926 San Benigno Canavese – 7. heinäkuuta 2008) oli Italialainen jalkapallomaalivahti.


title: Giovanni Viola

text: Uransa aikana Viola pelasi vuodesta 1945 vuoteen 1958 Juventuksessa, jossa hän voitti kolme scudettoa (1950, 1952, 1958). Hän pelasi myös 11 ottelua vuosina 1954−1956 Italian maajoukkueessa, jossa hän esiintyi ensi kertaa maailmanmestaruuskilpailuissa 1954 ensimmäisen kierroksen ottelussa Sveitsiä vastaan. Viola pelasi myös Carrarese Calciossa, Como Calcio 1907:ssa, A.S. Lucchese-Libertasissa, ja Brescia Calciossa.


title: Giovanni Viola

text: Hän koki luonnollisen kuoleman 82-vuotiaana 7. heinäkuuta 2008.


title: Oyten

text: Oyten on kunta Verdenin piirikunnassa, Ala-Saksin osavaltiossa, Saksassa. Asukkaita kunnassa oli vuoden 2006 lopussa 15 264 ja pinta-ala on 63,47 neliökilometriä. Kunnan pormestari on Manfred Cordes.


title: Oyten

text: Oyten muodostuu seuraavista taajamista () Bassen, Bockhorst, Meyerdamm, Oyten-Nord, Oyten-Süd, Oyterdamm, Sagehorn ja Schaphusen.


title: Oyten

text: 30. kesäkuuta 2007 kunnan asukkaista 53,73 prosenttia oli evankelis-luterilaisia, 7,18 % roomalais-katolisia ja 38,09 % muiden uskontojen kannattajia tai uskonnottomia.


title: Oyten

text: Oytenista on matkaa Ottersbergiin 10 kilometriä, Achimiin 7 km, Verdeniin 25 km ja Bremeniin 20 km.


title: Sjökullan kartano

text: Sjökullan kartano on kartano Lapinjärven kunnassa Lapinjärven rannalla. Kartanon alueella toimii nykyään siviilipalvelusmiehiä kouluttava Lapinjärven koulutuskeskus.


title: Sjökullan kartano

text: Kartano on perustettu 1300-luvulla, ja sen ensimmäinen tunnettu omistaja on 1500-luvulta. Kartanon vuonna 1896 rakennetun päärakennuksen on rakennuttanut vuokraaja Ernst Fabritius, ja siinä toimi 1896–1911 Latokartanon maanviljelyskoulu, ensimmäinen suomenkielinen laatuaan. Kun "kruunu", valtio, lakkasi maksamasta koululle valtionapua, se päätti toimintansa. Lapinjärven kirkonkylälle perustettiin 1913 Lantmannaskolan i Östra Nyland maanviljelyskouluksi, joka jatkoi toimintaansa vuoteen 1957. Rakennus toimii nykyään Lapinjärven kunnan kirjaston tilavana pääkirjastona. Lapinjärven kunnan kirjaston toinen toimipiste on Porlammilla.


title: Sjökullan kartano

text: Maavuokraaja Ernst Fabritius sen aikana toimi Sjökullan kartanossa myös meijeri.


title: Sjökullan kartano

text: Yksi kartanon merkittävimmistä omistajista on ollut Hans Laurinpoika Björnram, joka 1568 alkaen oli Suomen käskynhaltija ja myös Isnäsin kartanon omistaja, jolla oli itäisellä Uudellamaalla hallussaan noin 60 kartanoa ja maatilaa.


title: Sjökullan kartano

text: Juhana III:n aikana Lapijärvestä tuli pitäjä, ja Pyhän Laurin kappeliin lähetettiin oma pappi. Sjökullan omisti 1597–1617 Hans Larsinpoika Björnramin vävy Arvid Tönnenpoika Wildeman, Viipurin linnan isäntä ja Itä-Suomen käskynhaltija, joka osallistui Stolbovan rauhan allekirjoittamiseen 1617. Tuolloin Sjökullan kartanosta tuli Lapinjärven ensimmäinen säteritila. Vuonna 1684 Sjökullan kartano kuului Hans Rålambille, jonka säterioikeudet peruutettiin ja ne siirtyivät kruunulle (Ruotsin valtiolle). Rålamb onnistui palauttamaan säterioikeudet, mutta suuri reduktio aiheutti sen, että kartanon torpat menivät kolmea lukuun ottamatta valtiolle.


title: Sjökullan kartano

text: Sjökullan kartano muuttui Lapinjärven latokartanoksi, kun sen vuokrasi rappiotilastaan Johan Karl Kniper Seitlaxista. Hattujen sota aiheutti kartanolle tuhoja kasakoiden vuoksi, mistä syystä vuokraaja sai valtiolta korvauksia.


title: Sjökullan kartano

text: Vuodesta 1750 alkaen Sjökullasta tuli osa Kymenkartanon läänin maaherrojen palkan luontoisetua, missä tarkoituksessa se säilyi vuoteen 1839 saakka. Maaherrat eivät asuneet Sjökullan kartanossa. Kartanossa ei ollut kunnon päärakennusta ja sitä hoiti inspehtori. Vuosina 1795-1807 kartanon vuokrasi maaherralta Per af Enehjelm, joka oli osallistunut Anjalan liitton ja saanut kuolemantuomion, mutta Kustaa III oli armahtanut hänet.


title: Sjökullan kartano

text: Viinanpoltto oli kartanon tärkeä tulonlähde. Lapinjärven 1860 vuoden tilaston mukaan Lapinjärven suurin muurattu viinapannu oli kartanossa. Sen vetoisuus oli 185 litraa.


title: Sjökullan kartano

text: Itsenäisyyden alussa Sjökullan kartanon vuokraajaksi tuli Pukaron kartanon omistaja Jonas Borup. Lex Kallion aikoina Sjökullan kartanon 11 torppaa ja 30 mäkitupaa itsenäistyivät, mistä huolimatta Jonas Borupille jäi Sjökullaan 237 hehtaaria peltoa sekä Pukaroon 322 hehtaaria vuoden 1929 tietojen mukaan.


title: Sjökullan kartano

text: Vuonna 1934 kartanon vuokraaminen yksityisille päättyi, ja se jäi valtion haltuun. Maatila jäi valtion käyttöön ja metsät vuokrattiin Metsäntutkimuslaitokselle. Valtio perusti nuorisolle työsiirtolan 1934. Se lopetettiin 1937, kun valtio ja jäsenkunnat lakkasivat avustuksensa. Samana vuonna alueelle perustettiin alkoholistiparantola.


title: Sjökullan kartano

text: Vuonna 1939 alueelle valmistui neljä funktionalistista rakennusta. Puolustusvoimat otti alueen haltuunsa joulukuussa 1939, jolloin sinne tuli autokomppania ja sotasairaala. A-talossa oli kirurginen osasto ja B-talo oli varattu mieleltään sairaille potilaille, minkä vuoksi talossa oli monissa ikkunoissa myös kalterit. Kaikki sairaalatoiminnot lakkasivat Sjökullan kartanolla 17. heinäkuuta 1940.


title: Sjökullan kartano

text: Vuonna 1990 Sjökullan kartanosta tuli turvapaikanhakijoiden vastaanottokeskus, jonne saapui ensimmäiseksi somaleja. Vuonna 1998 alueesta tuli nykyisen Uudenmaan elinkeino-, liikenne- ja ympäristökeskuksen siviilipalveluskeskus.


title: Sjökullan kartano

text: Ernst Fabritiuksen poika E. Almar Fabritus oli kagaaliin johtohenkilöihin kuuluva Lapinjärvellä sekä Lapinjärven kuntakokouksen puheenjohtaja. E. Almar Fabritius organisoi kutsuntalakon 1902 ja Lapinjärven kunta hankaloitti kutsuntoja niin paljon, että se pantiin maksaman sakkoa kunnan vuosibudjetin verran sekä E. Almar Fabritius karkotettiin Siperiaan. Hän kuitenkin pakeni Ruotsiin.


title: British Chess Magazine

text: British Chess Magazine on maailman vanhin yhtäjaksoisesti toiminut shakkilehti. Sen ensimmäinen numero julkaistiin tammikuussa 1881, jonka jälkeen se on ilmestynyt kuukausittain, jopa maailmansotienkin aikaan. Lehti tunnetaan myös lyhenteellä BCM.


title: British Chess Magazine

text: Lehden perustaja ja ensimmäinen päätoimittaja oli John Watkinson (1833-1923).


title: Marilyn Chambers

text: Marilyn Chambers (oikealta nimeltään Marilyn Ann Briggs, 22. huhtikuuta 1952 Providence, Rhode Island, Yhdysvallat – 12. huhtikuuta 2009 Santa Clarita, Kalifornia, Yhdysvallat) oli yhdysvaltalainen pornonäyttelijä.


title: Marilyn Chambers

text: Hän sijoittui kuudenneksi AVN:n 50 parasta pornonäyttelijää-listassa ja pääsi Playboyn 100 vuosisadan parhaan seksinäyttelijöiden joukkoon vuonna 1999. Vaikka hänet muistetaan etupäässä pornoelokuvistaan, hän siirtyi onnistuneesti Hollywoodiin, ja häntä on kutsuttu "pornon kuuluisimmaksi mainstreamnäyttelijäksi".


title: Marilyn Chambers

text: Chambers lähti Los Angelesiin ja San Franciscoon Roz Kellyn kanssa mainostamaan pikkuelokuvaa *The Owl and the Pussycat* (1970). Hän ei saanut osia lukuun ottamatta alastonkohtausta Sean S. Cunninghamin Togetherissä (1971). Hän työskenteli sekä yläosattomana tarjoilijana että alastontanssijana. "Muutin San Franciscoon koska kuvittelin sen olevan viihdemaailman pääkaupunki, mitä se todellakaan ei ole", hän sanoi.


title: Marilyn Chambers

text: Chambers etsi turhaan töitä teatterista ja tanssiryhmistä. 1972 hän näki San Francisco Chroniclesissa ilmoituksen "suurelokuvan" näyttelijähausta. Hän saapui koenäytökseen, jossa kävi ilmi että kyse on pornoelokuvasta nimeltä Behind the Green Door. Hän aikoi jo poistua, kun tuottajat Artie ja Jim Mitchell huomasivat hänen muistuttavan Cybill Shepherdiä.


title: Marilyn Chambers

text: Chambers voitti pääosan David Cronenbergin halpatuotannossa Rabid, joka julkaistiin 1977. Cronenberg sanoi halunneensa Sissy Spacekin rooliin, mutta studio esti sen aksentin vuoksi. Ohjaajan mukaan idea Chambersin pääosasta tuli tuottaja Ivan Reitmanilta, joka oli kuullut Chambersin etsivän mainstream-roolia. Reitman arveli, että markkinointi olisi helpompaa eri alueilla, jos pääosassa olisi tunnettu pornotähti. Cronenberg sanoi myös, ettei ollut nähnyt Behind the Green Dooria ennen valinnan tekemistä.


title: Alfred Krupp

text: Alfred Krupp (syntyjään Alfried Felix Alwyn Krupp () oli saksalainen teollisuusjohtaja, Krupp-yhtymän johtaja.


title: Alfred Krupp

text: Alfred Kruppin vanhemmat olivat Friedrich Carl Krupp ja Therese Krupp. Friedrich oli perustanut vuonna 1811 pienen teräsvalimon nimeltä "Fried. Krupp". Hänellä oli suuria suunnitelmia mutta Friedrichin kuoltua 1826 yritys oli suurissa veloissa. Alfred otti isän kuoleman jälkeen 14-vuotiaana yhdessä äitinsä kanssa yrityksen haltuunsa. Seuraavien 15 vuoden aikana yritys pystyi töin tuskin maksamaan työntekijöiden palkat.


title: Alfred Krupp

text:
Vuonna 1841 Alfred sai keksinnöstään rahaa tehtaan laajentamiseen ja valuteräksen käyttöön. Vuonna 1847 hän teki ensimmäisen tykkinsä valuteräksestä. Lontoon maailmannäyttelyssä 1851 hän esitteli 6 paunan (2,7 kg) kokonaan valuteräksestä tehdyn tykin ja virheettömän 2 000 paunan (907 kg) teräsvalun, painoltaan yli kaksinkertaisen mihinkään aikaisempaan nähden.
Kruppin näyttely oli sensaatio insinöörien keskuudessa ja Essenin tehtaista tuli kuuluisa. Vuoden 1851 toinen keksintö, rautatiepyörien tekoa koskeva, tuotti myös voittoa, minkä Alfred sijoitti tehtaan laajentamiseen ja varustamiseen sekä takaaladattavan valuteräksisen tykin kehittämiseen. Alfred uskoi takaaladattavien tykkien ylivoimaan suustaladattaviin nähden, sillä hänen mielestään ne lisäsivät tulen tarkkuutta- ja nopeutta. Näkemys tuli Saksassa yleisesti hyväksytyksi vasta Ranskan–Preussin sodan jälkeen.


title: Alfred Krupp

text: Alfred kehitti perheyrityksestä maailmanlaajuisen konsernin joka valmisti Saksan tulliliiton vauhdittamana rautatietarvikkeita ja vetureita mutta ennen kaikkea aseita Preussille ja vuodesta 1871 Preussin yhdistämälle Saksan keisarikunnalle. Krupp oli erityisen tunnettu tykkien valmistajana. Vuodesta 1862 Krupp käytti brittiläistä Bessemer-prosessia teräksenvalmistuksessa ensimmäisenä yrityksenä mannermaalla. Vuonna 1864 Krupp osti Ruhrin alueen kaivoksia turvatakseen raaka-aineensaantiaan.


title: Alfred Krupp

text: Alfredin kuoleman aikaan vuonna 1887 hän työllisti 20 200 henkeä. Hänen ainoa poikansa, Friedrich Alfred Krupp, jatkoi yrityksen johdossa Alfredin kuoleman jälkeen.


title: Neal Stephenson

text: Neal Town Stephenson (s. 31. lokakuuta 1959) on yhdysvaltalainen kirjailija, joka tunnetaan pääasiassa science fiction -kirjoistaan. Stephenson on lisäksi kirjoittanut esseitä ja teknologia-aiheisia lehtiartikkeleita muun muassa Wired-lehteen.


title: Neal Stephenson

text: Teknologia on tavanomainen aihe Stephensonin teoksissa. Muita usein esiintyviä aiheita ovat tieteen historia, matematiikka, valuutta ja raha sekä kryptografia.


title: Neal Stephenson

text: Stephenson nousi maineeseen vuonna 1992 ilmestyneen "Snow Crash" -kyberpunk-romaanin myötä. Bestseller-listojen kärkeen noussut kirja pääsi Time-lehden 100 parhaan vuoden 1923 jälkeen kirjoitetun englanninkielisen romaanin listalle. Kirja toi myös yleiseen käyttöön sanskritinkielisen sanan "avatar" netissä ihmisiä edustavien virtuaalivartaloiden merkityksessä. Stephenson ei ollut ensimmäinen, joka käytti sanaa tässä merkityksessä (sitä käytti jo "Habitat"-virtuaalimaailma 1986), mutta "Snow Crash" -kirjan suosio teki sanasta tunnetun.


title: Aarne Heikinheimo

text: Aarne Silvio Heikinheimo (20. maaliskuuta 1894 Tornio – 24. tammikuuta 1938) oli suomalainen jääkärikenraalimajuri. Hänen vanhempansa olivat ylimetsänhoitaja Johan Henrik Heikel ja Sally Armida Thauvón. Hänet vihittiin avioliittoon vuonna 1919 Sylvi Amalia Jurveliuksen kanssa.


title: Aarne Heikinheimo

text: Heikinheimo kirjoitti ylioppilaaksi Oulun suomalaisesta yhteiskoulusta vuonna 1913 ja liittyi Pohjois-Pohjalaiseen Osakuntaan. Opintojaan hän jatkoi Teknillisen korkeakoulun koneinsinööriosastolla vuosina 1913–1914. Hän seurasi opetusta Sotakorkeakoulun komentajakurssilla vuonna 1925 ja kävi Sotakorkeakoulun yleisen osaston vuosina 1926–1927.


title: Aarne Heikinheimo

text: Hän liittyi yhtenä ensimmäisten vapaaehtoisten joukkoon, jonka päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui kesällä vuonna 1917 Libaussa järjestetyille moottoriveneenkuljettaja- ja konekivääriasemestarikursseille ja elokuussa vuonna 1917 Schaulenissa järjestetylle autokurssille sekä syksyllä Libaussa vuonna 1917 järjestetylle räjäytyskurssille.


title: Aarne Heikinheimo

text: Hän saapui Suomeen oberzugführer Friedel Jacobssonin komennuskunnan mukana 30. tammikuuta 1918 ja liittyi Perä-Pohjolan suojeluskuntajoukkoihin Tervolassa. Hänet komennettiin joukkueenjohtajaksi Tervolaa ja Torniota vastaan taisteleviin joukkoihin. Tervolan ja Tornion valtausten jälkeen hänet nimitettiin Kemin kaupungin komendantiksi 7. helmikuuta, kunnes 5. maaliskuuta hänet nimitettiin Perä-Pohjolan pataljoonan komentajaksi. Hän johdatti pataljoonansa taisteluihin Vilkkilässä, Haavistolla (Oriveden), Tervaniemessä, Lempäälässä, Vesilahdella, Karkussa ja Tyrväällä. Sisällissodan loppuvaiheissa hän sai tehtäväkseen muodostaa Lahdessa Itä-Uudenmaan rykmentin.


title: Aarne Heikinheimo

text: Sisällissodan jälkeen Heikinheimo määrättiin 1. heinäkuuta 1918 alkaen 1. Divisioonan adjutantiksi ja myöhemmin väliaikaiseksi esikuntapäälliköksi, josta hänet siirrettiin 15. elokuuta 1918 Suomen valkoisen kaartin I pataljoonan komentajaksi ja edelleen komentajaksi 11. syyskuuta 1918 Viipurin rykmentin II pataljoonaan. II Polkupyöräpataljoonan komentajaksi hänet siirrettiin 27. huhtikuuta 1921 ja Viipurin rykmentin komentajaksi 15. elokuuta 1924. Hän toimi 12. elokuuta 1926 alkaen komentajana Jääkäriprikaatissa, josta hänet siirrettiin komentajaksi 3. Divisioonaan 9. kesäkuuta 1928. Esikuntatehtäviin hänet siirrettiin 25. elokuuta 1934 ja sijoitettiin Yleisesikuntaan ja määrättiin jalkaväen tarkastajaksi. Hän menehtyi tapaturmaisesti koeammunnoissa kranaatinheittimen putken räjähdettyä 24. tammikuuta 1938. Hänet on haudattu Ouluun Intiön hautausmaalle, aivan sankarihautojen viereen.


title: Aarne Heikinheimo

text: Heikinheimo toimi 2. Divisioonan kunniatuomioistuimen puheenjohtajana vuonna 1920 ja 3. Divisioonan kunniatuomioistuimen puheenjohtajana vuosina 1921 ja 1925. Polkupyöräjoukkojen erikoiskysymyksiä käsitelleen komitean jäsenenä hän toimi vuonna 1922 ja polkupyöräjoukkojen ohjesääntökomitean puheenjohtajana vuonna 1924 sekä pikakiväärinkokeilukomitean jäsenenä vuosina 1924–1925. Talvivarustuskomitean jäsenenä hän toimi vuonna 1924 ja kenttävarustustoimikunnan puheenjohtajana vuosina 1931–1934 sekä ohjesääntökomitean puheenjohtajana vuonna 1934. Mikkelin kaupunkiseurakunnan lisätyn kirkkovaltuuston jäsenenä hän toimi vuosina 1933–1934.


title: Trevor Blokdyk

text: John Trevor Blokdyk (30. marraskuuta 1935 Krugersdorp, Transvaal – 19. maaliskuuta 1995 Hekpoort) oli eteläafrikkalainen moottoriurheilija, joka osallistui Formula 1 -luokan kahteen Etelä-Afrikan GP:hen kausilla ja . Vuoden 1963 kilpailussa Blokdyk ajoi maaliin sijalle 12. Blokdyk lähti lähtöruudusta 19. Vuoden 1965 kilpailusta hän karsiutui.


title: Antrak Air

text: Antrak Air on ghanalainen lentoyhtiö, joka perustettiin syyskuussa 2003.


title: Antrak Air

text: Antrak Airin päälentokenttä on Kotokan kansainvälinen lentoasema Accrassa.


title: Antrak Air

text: Antrak Air suorittaa Ghanan sisäisiä lentoja, lentoihin kuuluu Accra, Kumasi, Tamale. Lentoyhtiö suorittaa myös lentoja Ouagadougouhun, Burkina Fasoon.


title: Antrak Air

text: Heinäkuussa 2015:


title: Paleotethysmeri

text: Paleotethysmeri oli mannerten liikkeistä jälkikäteen päätelty meri paleotsooisella maailmankaudella. Se kutistui olemattomiin 180 miljoonaa vuotta sitten, kun pohjoiseen edennyt Kimmerian laatta törmäsi tulevaan Aasiaan. Paleotethyksen sulkeutuminen avasi tethysmeren. Paleotethysmeri sijaitsi suunnilleen samassa kohtaa kuin Intia ja Intian valtameri nykyään.


title: Mount Sinain sairaala

text: Mount Sinain sairaala on sairaala New Yorkissa. Se perustettiin vuonna 1852 ja se on yksi suurimmista ja vanhimmista opetussairaaloista Yhdysvalloissa. Vuoden 2007 tutkimuksessa se oli listauksen yksi parhaista Yhdysvaltain sairaaloista.


title: Juan Manuel Bordeu

text: Juan Manuel Bordeu (28. tammikuuta 1934 Balcarce, Buenos Aires – 24. marraskuuta 1990) oli argentiinalainen moottoriurheilija.


title: Juan Manuel Bordeu

text: Bordeu kilpaili ennen Formula 1:iä monissa Euroopan kilpailuissa, mm. Monacossa, Italiassa sekä Ruotsissa, jossa hän voitti vuoden 1960 Kanonloppet -kilpailun.


title: Juan Manuel Bordeu

text: Bordeu pääsi osallistumaan Formula 1 -luokan kilpailuun Ranskan Grand Prix'ssa 1961, mutta hänen autoaan päätyi lopulta ajamaan belgialainen Lucien Bianchi. Hän osallistui myös sarjan ulkopuolisiin kilpailuihin.


title: Juan Manuel Bordeu

text: Formula 1:sten jälkeen Bordeu palasi Etelä-Amerikkaan ajamaan Turismo Carretera Argentina -sarjaa, jossa voitti mestaruuden vuonna 1966.


title: Juan Manuel Bordeu

text: Bordeu lopetti uransa vuonna 1973 ja siirtyi Argentiinan urheilun hallinnon puolelle. Hän toimi myös FISA Maailman moottoriurheilujärjestön Argentiinan delegaattina kuolemaansa 1990 saakka.


title: Paperitiikeri

text: Paperitiikeri on poliittinen käsite, jota Kiinan johtaja Mao Zedong käytti väittäessään, että vaikka Yhdysvalloilla on maailmassa tekninen sotilaallinen johto, se ei ole poliittisesti käyttökelpoinen suuria massoja vastaan erityisesti Aasiassa.


title: Paperitiikeri

text: Neuvostoliiton kommunistisen puolueen pääsihteeri Nikita Hruštšov totesi Maolle eräässä yhteydessä, että vaikka Yhdysvallat on paperitiikeri, on sillä "ydinasehampaat" .


title: Sininaakat

text: Sininaakat ("Cyanolyca") ovat varisten heimoon kuuluva keski- ja eteläamerikkalainen varpuslintusuku, johon kuuluu yhdeksän lajia:


title: Rami Tapper

text: Rami Tapio Tapper (s. Salo) on suomalainen laulaja, soittaja, säveltäjä ja sanoittaja joka aloitti uransa Muleskinners-yhtyeessä vuosina 1981-1984. Rami Tapper oli perustamassa the Jokers -yhtyettä vuonna 1987. The Jokersin hajottua 1992 hän oli perustamassa Flatmates-yhtyettä . Yhtyeen toiminnan loputtua Tapper aloitti yhden miehen orkesterilla kiertämään ruotsinlaivoja ja erilaisia tilaisuuksia. Vuonna 2003 hän perusti Southwest Skiffle Boys -yhtyeen.


title: Rami Tapper

text: Tapperin ensimmäisellä soololevyllä käytettiin muusikkoina Baba Salamaa, Anssi Saarnilehtoa ja Janne Salosta.


title: Samsung Z140

text: Samsung Z140 on Samsungin valmistama 3G-puhelin, joka julkistettiin joulukuussa 2005.


title: Samsung Z140

text: Puhelimen käyttöjärjestelmä on valmistajan oma.


title: Samsung Z140

text: Laite tukee GSM:ää kolmella taajuudella (900, 1800, 1900 MHz). Lisäksi se tukee W-CDMA:ta (2100 MHz).


title: Ispoure

text: Ispoure on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 618 asukasta vuoden 1999 väestönlaskennassa. Ispouren pinta-ala on kahdeksan neliökilometriä.


title: Itxassou

text: Itxassou on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 770 asukasta vuoden 1999 väestönlaskennassa. Itxassoun pinta-ala on 39 neliökilometriä.


title: Jaxu

text: Jaxu on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 166 asukasta vuoden 1999 väestönlaskennassa. Jaxun pinta-ala on 11 neliökilometriä.


title: Capablanca-shakki

text:
Capablanca-shakki on shakin kolmannen maailmanmestarin José Raúl Capablancan kehittämä shakkivariantti.
Capablanca esitti usein huolensa shakin tulevasta "tasapelikuolemasta". Hänen mukaansa parhaiden pelaajien väliset pelit päättyisivät pian aina tasan. Ratkaisuksi Capablanca esitti uudentyylistä peliä, Capablanca-shakkia. Hän ajatteli sitä pelattavan joko 8x10 -laudalla tai 10x10 -laudalla, mutta päätyi lopulta 8x10 -lautaan, koska siinä taistelut alkaisivat aikaisemmin.


title: Capablanca-shakki

text: Capablanca-shakissa on myös kaksi uutta nappulaa:


title: Capablanca-shakki

text: Säännöt olivat muuten samat kuin normaalissa shakissa, mutta Capablanca-shakissa käytettiin näitä ylimääräisiä nappuloita.


title: Capablanca-shakki

text: Capablanca selitti uudistuksia siten, että uudet nappulat ja laudan koko lisäisivät pelin monimutkaisuutta ja mahdollistaisivat vahvimmille pelaajille enemmän mahdollisuuksia kääntää peli edukseen. Joidenkin mukaan Capablanca ehdotti varianttia katkerana hävittyään maailmanmestaruuden, mutta tosiasiassa hän esitteli pelin jo maailmanmestaruuskaudellaan. Capablanca pelasi muutamia pelejä varianttiaan Edward Laskeria vastaan. Variantti ei kuitenkaan saanut paljonkaan suosiota.


title: Laàs

text: Laàs on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 125 asukasta vuoden 1999 väestönlaskennassa. Laàsin pinta-ala on kuusi neliökilometriä.


title: Labastide-Villefranche

text: Labastide-Villefranche on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 292 asukasta vuoden 1999 väestönlaskennassa. Labastide-Villefranchen pinta-ala on 15 neliökilometriä.


title: Lacarre

text: Lacarre on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 129 asukasta vuoden 1999 väestönlaskennassa. Lacarren pinta-ala on neljä neliökilometriä.


title: Lagor

text: Lagor on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 253 asukasta vuoden 1999 väestönlaskennassa. Lagorin pinta-ala on 21 neliökilometriä.


title: Laruns

text: Laruns on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 425 asukasta vuoden 1999 väestönlaskennassa. Larunsin pinta-ala on 249 neliökilometriä.


title: Lasse (Pyrénées-Atlantiques)

text: Lasse on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 261 asukasta vuoden 1999 väestönlaskennassa. Lassen pinta-ala on 15 neliökilometriä.


title: Bertil Heinrichs

text: Jarl Anton Bertil Heinrichs (10. huhtikuuta 1897 Helsinki - 19. tammikuuta 1992 Helsinki) oli suomalainen jääkärieversti. Hänen vanhempansa olivat filosofian tohtori Axel Ossian Andreas Heinrichs ja Johanna Matilda Rönnholm. Hänet vihittiin avioliittoon vuonna 1919 Martha Maria Lönnbergin (1889 - 1986) kanssa. Bertil Heinrichs oli jalkaväenkenraali Erik Heinrichsin nuorempi veli. Martha Lönnbergin (Heinrichsin) vanhemmat olivat Glimsin silloisen suurtilan omistaja, herastuomari Johan (Janne) Lönnberg ja Aurora Ek.


title: Bertil Heinrichs

text: Bertil Heinrichs kävi kahdeksan luokkaa Helsingin uutta ruotsalaista yhteiskoulua ja erosi yhdeksänneltä luokalta vuonna 1915 sekä kirjoitti ylioppilaaksi samasta koulusta vuonna 1925. Hän kävi Kadettikoulun vuosina 1919–1921 ja Sotakorkeakoulun yleisen osaston vuosina 1925–1927. Hän suoritti Palopäällystökoulun vuonna 1947 ja teki opintomatkan Yhdysvaltoihin vuonna 1951.


title: Bertil Heinrichs

text: Heinrichs liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 23. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Rintamakomennuksensa jälkeen hänet siirrettiin pataljoonan 1. konekiväärikomppaniaan 1. marraskuuta 1917.


title: Bertil Heinrichs

text: Hän saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. Jääkärirykmentin 2. jääkäripataljoonan 3. komppaniaan, josta hänet siirrettiin päälliköksi 15. maaliskuuta 1918 alkaen 2. Jääkärirykmentin 6. jääkäripataljoonan konekiväärikomppaniaan. Hänet siirrettiin komppaniansa keralla 6. huhtikuuta 1918 alkaen 5. jääkärirykmentin 13. jääkäripataljoonaan. Hän otti osaa sisällissodan taisteluihin Karjalankannaksella mm. Kuokkalassa ja etenemiseen Rajajoelle.


title: Bertil Heinrichs

text: Heinrichs palveli sisällissodan jälkeen 5. Jääkärirykmentissä, jonka nimi muutettiin ensin Kuopion jalkaväkirykmentti n:o 4:ksi ja myöhemmin Tampereen rykmentiksi. Hän toimi aluksi rykmentin esikunnassa konekivääriupseerina, josta hänet määrättiin 31. tammikuuta 1919 alkaen l:sen ja 16. toukokuuta 1921 alkaen 2. konekiväärikomppanian päälliköksi ja edelleen 14. tammikuuta 1922 rykmentin aliupseerikoulun johtajaksi. Rykmentin rahastonhoitajaksi hänet nimitettiin 27. tammikuuta 1923 ja 5. komppanian päälliköksi 1. huhtikuuta 1926. Hänet siirrettiin 23. lokakuuta 1926 Karjalan kaartin rykmenttiin, missä hänet määrättiin ensin 9:nnen ja 24. joulukuuta 1925 alkaen 5. komppanian päälliköksi. Esikuntatehtäviin hänet määrättiin 28. huhtikuuta 1927 ja sijoitettiin Yleisesikuntaan järjestelytoimistoon toimistoupseeriksi ja 1. tammikuuta 1930 alkaen toimistopäällikön viransijaiseksi ja 27. marraskuuta 1931 alkaen järjestelytoimiston päälliköksi. Suojeluskuntajärjestöön hän siirtyi 1. huhtikuuta 1936 ja hänet sijoitettiin Uudenmaan eteläisen ruotsalaisen suojeluskuntapiirin päälliköksi.


title: Bertil Heinrichs

text:
Bertil Heinrichs osallistui talvisotaan Pellingin rannikkolohkon komentajana ja osallistui taisteluihin Virolahdella. Välirauhan ajaksi hän palasi Etelä-Uudenmaan suojeluskuntapiirin päälliköksi, kunnes jatkosodan puhjettua hänet komennettiin Jalkaväkirykmentti 24:n komentajaksi ja hän osallistui taisteluihin Viipurinlahti – Koivisto-akselilla ja Karjalan Maaselkä – Suurlahti -akselilla sekä Syvärillä ja Kuuttilahdella. Hän toimi vuonna 1944 myös 8. Divisioonan komentajan viransijaisena noin yhdeksän kuukauden ajan, kunnes hänet siirrettiin Päämajan Ilmasuojelukomentajan apulaiseksi.
Heinrichs kuului syyskuun alussa 1944 valtuuskuntaan, joka lähetettiin Tukholmaan neuvottelemaan Ruotsin valtion edustajien, mm. prinssi Gustaf Adolfin, kanssa Lapin siviiliväestön evakuoimisesta Pohjois-Ruotsiin Lapin sodan alla. Ruotsin hallitus hyväksyi evakuoinnin 11.9. ja ensimmäinen evakkojuna saapui Haaparannalle 16.9.1944.


title: Bertil Heinrichs

text: Sotien jälkeen Heinrichs toimi Tuusulan sotilaspiirin komentajana vuoteen 1945 saakka, jolloin erosi vakinaisesta palveluksesta ja siirtyi Helsingin palolaitoksen toimistonhoitajaksi, missä tehtävässä oli vuoteen 1949 saakka. Seuraavaksi hän siirtyi Suomen Palosuojeluyhdistyksen toimitusjohtajaksi ja toimi tehtävässä aina vuoteen 1965 saakka. Toimitusjohtajan työnsä ohella hän oli Palontorjunta-lehden päätoimittaja vuosina 1950–1966 sekä Palokoulun johtaja vuosina 1950–1959.


title: Bertil Heinrichs

text: Heinrichs toimi jäsenenä toimikunnassa, joka asetettiin valmistamaan ehdotusta Rannikkolaivaston määrävahvuudeksi vuonna 1931, ja kenttävarustustoimikunnan jäsenenä hän oli vuonna 1931 sekä Yleisesikunnan kunnianeuvoston varajäsenenä vuosina 1932–1933. Hän toimi useana vuonna Kauniaisten kauppalan valtuuston sekä verotus- ja vaalilautakuntain jäsenenä ja vapaaehtoisen palokunnan päällikkönä ja palosuojelulautakunnan puheenjohtajana vuosina 1935–1938. Hän toimi myös maaherran asettamana jäsenenä kauppalan tulo- ja omaisuusverotuslautakunnassa ja kuului useina vuosina Grankullan yhteiskoulun hallintoneuvostoon ja johtokuntaan sekä oli vanhempainneuvoston jäsenenä ja puheenjohtajana. Hän toimi Suomen Moottoriveneklubin kommodorina vuosina 1946–1950 ja Suomen Purjehdusyhdistyksen kannatusrahaston puheenjohtajana vuosina 1950–1969 sekä Etelä-Suomen sotaveteraanipiirin puheenjohtajana vuodesta 1968 alkaen.


title: Viidakkoharakat

text: Viidakkoharakat ("Dendrocitta") on varisten heimoon kuuluva varpuslintusuku, johon kuuluu seitsemän lajia:


title: Lescun

text: Lescun on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 203 asukasta vuoden 1999 väestönlaskennassa. Lescunin pinta-ala on 61 neliökilometriä.


title: Lichos

text: Lichos on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 129 asukasta vuoden 1999 väestönlaskennassa. Lichosin pinta-ala on kolme neliökilometriä.


title: Paul Castellano

text: Constantino Paul "Big Paulie" Castellano (s. 26. kesäkuuta 1915 – 16. joulukuuta 1985) oli New Yorkissa vaikuttavan Gambinon mafiaperheen päällikkö, jonka johtoon hän oli siirtynyt Carlo Gambinon kuoltua 1976. Castellano ja tämän alainen Thomas Bilotti murhattiin ampumalla kuoliaaksi italialaisen ravintolan eteen New Yorkissa. Murhan järjesti Gambinon perheen capo eli ns. "kapteeni" John Gotti. Kuollessaan Castellano oli vapaana takuita vastaan, kun hänet oli pidätetty muun muassa kiristyksestä.


title: Mauléon-Licharre

text: Mauléon-Licharre on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 3 347 asukasta vuoden 1999 väestönlaskennassa. Mauléon-Licharren pinta-ala on 13 neliökilometriä.


title: Mvezo

text: Mvezo on kylä Mbashe-joen rantamilla Umtatan alueella Etelä-Afrikassa. Entinen presidentti Nelson Mandela syntyi Mvezossa. Kylässä käy matkailijoita tutustumassa Nelson Mandelan kotimuseoon.


title: Mendionde

text: Mendionde on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 707 asukasta vuoden 1999 väestönlaskennassa. Mendionden pinta-ala on 21 neliökilometriä.


title: Mild Seven

text: Mild Seven on Japan Tobaccon valmistama savukemerkki.


title: Mild Seven

text: Mild Seven toimi Formula 1 -sarjassa Benetton- ja Renault-tallien sponsorina vuosina –. Sponsorointi päättyi Euroopan Unionin tiukennettujen tupakkamainoslakien takia. Merkki sponsoroi myös Tyrrell-tallia kausina – sekä Minardia –.


title: Monein

text: Monein on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 4 183 asukasta vuoden 1999 väestönlaskennassa. Monein'n pinta-ala on 81 neliökilometriä.


title: Montaner

text: Montaner on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 465 asukasta vuoden 1999 väestönlaskennassa. Montanerin pinta-ala on 19 neliökilometriä.


title: Vitória SC

text: Vitória SC on vuonna 1922 perustettu portugalilainen jalkapalloseura Guimarãesista. Seuran koko nimi on Vitória Sporte Clube. Miesten edustusjoukkue on parhaimmillaan sijoittunut Portugalin pääsarjassa kolmanneksi. Kaudella 2016–2017 se sijoittui neljänneksi.


title: Morlaàs

text: Morlaàs on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 3 658 asukasta vuoden 1999 väestönlaskennassa. Morlaàs'n pinta-ala on 13 neliökilometriä.


title: Moumour

text: Moumour on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 731 asukasta vuoden 1999 väestönlaskennassa. Moumourin pinta-ala on kahdeksan neliökilometriä.


title: Karel Treybal

text: Karel Treybal (2. helmikuuta 1885 – 2. lokakuuta 1941) oli tšekkiläinen shakinpelaaja. Treybal edusti Tšekkoslovakiaa kolmesti shakkiolympialaisissa: vuonna 1930 toisella pöydällä, vuonna 1933 toisella pöydällä ja 1935 neljännellä pöydällä.


title: Karel Treybal

text: Hän suoritti asianajan tutkinnon vuonna 1921 ja oli aluksi vasta perustetun Tšekkoslovakian tasavallan palveluksessa Slovakiassa. Myöhemmin hänestä tuli Velvaryn provinssin korkein tuomari. Hänellä oli vaimo ja kaksi lasta. Töidensä ohessa hän oli intohimoinen shakinpelaaja. Hän oli oppinut pelaamaan shakkia veljeltään Frantisekilta joka tutustutti hänet peliin hänen ollessan kolmentoista.


title: Karel Treybal

text: Gestapo pidätti Karel Treybalin hänen toimistossaan Velvaryssä 31. toukokuuta vuonna 1941. Häntä syytettiin aseiden laittomasta hallussapidosta. Siitä ei ole varmuutta että oliko hän aktiivinen vastarintaliikkeessä, hän oli kyllä isänmaallinen. Myöskään ole selvyyttä että oliko hän todella kätkenyt aseita. Hänet tuomittiin kuolemaan ja teloitettiin 2. lokakuuta 1941.


title: Mourenx

text: Mourenx on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 7 576 asukasta vuoden 1999 väestönlaskennassa. Mourenxin pinta-ala on kuusi neliökilometriä.


title: West (tuotemerkki)

text: West on saksalainen savukemerkki, joka ilmestyi Saksassa markkinoille vuonna 1981. Tuotteen omistaa brittiläinen tupakkayhtiö Imperial Tobacco. Tuotetta myydään yli 90 maassa.


title: West (tuotemerkki)

text: West on sponsoroinut Formula 1 -sarjassa kahta tallia. Vuosina 1985–1989 tuotteen logot koristivat saksalaistalli Zakspeedin autoja. Vuosina 1997–2005 West toimi McLaren-tallin pääsponsorina.


title: Etelä-Afrikan presidentti

text: Etelä-Afrikan presidentti on Etelä-Afrikan valtionpäämies ja hallituksen puheenjohtaja. Valtionpäämiehenä johdossa on ollut presidentti maan itsenäistymisestä, 1961, alkaen - sitä ennen valtionpäämiehenä oli emämaan Ison-Britannian monarkki.